ועדת העבודה, הרווחה והבריאות, כנסת 20, פרוטוקול מספר 704, 2018-02-12 10:00

אלי אלאלוף: בוקר טוב.

אלי אלאלוף: אני פותח את ישיבת ועדת העבודה, הרווחה והבריאות.

אלי אלאלוף: על סדר-היום: הצעת חוק הביטוח הלאומי (תיקון מס' 201 והוראת שעה) (הגדלת קצבת נכות), התשע"ח-2018.

אלי אלאלוף: אני מזכיר לכולם שאנחנו דנים בהצעת חוק של הנכים, אחרי שמוזגה עם הצעת הממשלה והצעות החוק הפרטיות.

אלי אלאלוף: היות ואנחנו רבים וזה נפלא להיות ביחד, אני אבקש מחברי כנסת ומכולם לאפשר דיון שקט.

אלי אלאלוף: אני רוצה רק להגיד לכם מבחינה טכנית.

אלי אלאלוף: אני אפתח את הדיון כדי להזכיר את הנקודות המרכזיות שהגענו אליהן.

אלי אלאלוף: אני אאפשר לחמישה נציגי ארגונים להתבטא בין 2 ל-3 דקות בלבד.

אלי אלאלוף: לאחר מכן אם יש חברי כנסת שרוצים להוסיף, הם יוכלו לעשות כן ומייד ניכנס להצבעה.

אלי אלאלוף: מטרת היום זה לסיים את הדיון בוועדה כדי שזה יעלה עוד היום למליאה ונוכל להשיג את אחד ההישגים המרשימים ביותר של המאבק שלכם.

אלי אלאלוף: אני אומר לכם מראש, לא השגנו את כל מה שרצינו.

<קריאה: לא השגנו כלום, שום דבר לא השגנו.

אלי אלאלוף: יש לי גם הצעה.

אלי אלאלוף: או שיהיה סדר או שיהיה דיון ללא אורחים, שיהיה ברור.

אלי אלאלוף: לא קל לקיים דיון.

אלי אלאלוף: שלא תחשבו שרק מי שמתבטא מרגיש או לא מרגיש.

אלי אלאלוף: אדוני, פעם שלישית אתה בחוץ.

אלי אלאלוף: מה שאמרתי זה מה שיהיה.

אלי אלאלוף: אם אתם רוצים להפריע, מי שרוצה להפריע לא ימצא את עצמו פה.

אלי אלאלוף: אני אומר את זה למרות הכבוד האדיר שיש לי אליך באופן אישי.

אלי אלאלוף: אני ראיתי את המאבק שלכם, כאב לי.

אלי אלאלוף: אני לא יודע להיות במקומך.

אלי אלאלוף: שיהיה ברור, אם לא יהיה דיון מסודר, יתקיים הדיון ללא אורחים.

אלי אלאלוף: אני לא רוצה להגיע לזה, לא אני ולא החברים.

אלי אלאלוף: התייעצנו.

אלי אלאלוף: יש כאלה שאמרו לי למה לך, שחרר את כולם.

אלי אלאלוף: אבל לא, עשינו עבודה מאוד יפה השבוע בין כל חברי הכנסת מכל הסיעות.

אלי אלאלוף: שלא תחשבו שמישהו לא היה פה בארץ כי שמעתי שמועות שלא הייתי בארץ.

אלי אלאלוף: אני ביטלתי את הנסיעה ונשארתי פה.

אלי אלאלוף: זאת זכות גדולה שלי להיות פה.

אלי אלאלוף: אז אני רוצה להגיד לכם, ההישג האדיר הזה הושג – אני לא אומר את זה מהפה לחוץ אלא מהרגשה – בזכות המאבק של הנכים.

אלי אלאלוף: זה היה מאבק ארוך שנמשך מספר חודשים.

אלי אלאלוף: המדינה הבינה שהצורך הזה לתקן את העיוותים מול הנכים זאת חובה לעשות את זה.

אלי אלאלוף: לכן הממשלה, ראש הממשלה, שר האוצר, שר הרווחה, עם העזרה של אנשי ההסתדרות, עם כל חברי הכנסת, גם אלה שהופיעו וגם שלא הופיעו.

אלי אלאלוף: תדעו שהצעת חוק של חברי הכנסת זה כמעט 90 חברי כנסת.

אלי אלאלוף: לא היה דבר כזה, זה מהלך אדיר.

אלי אלאלוף: אני מודיע מראש שגם הסכום שעמד לרשות

אלי אלאלוף: כם הוא לא מספיק להשיג את מה שכולנו היינו רוצים, דהיינו סכום מינימום.

אלי אלאלוף: למרות זאת זה סכום אדיר.

אלי אלאלוף: הוא סכום אדיר מפני שהוא מאפשר לא קצבת נכות בלבד, הוא מאפשר מהפכה בטיפול בנכים – מהפכה.

אלי אלאלוף: אם ימשיכו ונמשיך ואני בטוח שיש פה עוד חברי כנסת שימשיכו את הדרך הזאת בעתיד, המאבק הזה לא ייגמר עד שתגיעו למלוא השירותים הנדרשים לכם.

אלי אלאלוף: כשהתחלתם בהתחלה המאבק היה כל כולו אך ורק על הקצבה.

אלי אלאלוף: אנחנו פה הולכים לשנות את הנושא של הדיסריגרד בצורה משמעותית, מ-2,800 ל-3,700.

אלי אלאלוף: תבינו, זה מעל הסכום שהממשלה מציעה.

אלי אלאלוף: הסכום הגלובלי של 4.2 הוא כבר 4.341.

אלי אלאלוף: זאת אומרת, ביקשנו תוספות מעל הסכום הגלובאלי שנאמר בהתחלה.

אלי אלאלוף: הקצבה באיחוד המשולב, שזה גם מהפכה מנהלית וגם פחות תחקורים לכם, תשולב עם הקח"ן ואין יותר קח"ן, יש רק קצבה.

אלי אלאלוף: תקבלו סכום מדויק.

אלי אלאלוף: זאת מהפכה שדורשת לבד 240 מיליון שקלים, רק שתבינו.

אלי אלאלוף: מי שרוצה לדבר על עבודה בעיניים, שידבר על זה בחוץ.

אלי אלאלוף: כל מה שאני אומר, תבדקו אותנו.

אלי אלאלוף: לא תמיד זה נעשה בצורה שקטה.

אלי אלאלוף: זה מאבק, כולל של חברי הכנסת אחד אחד.

אלי אלאלוף: אני גם רוצה לציין פה את ההצמדה.

אלי אלאלוף: כל עוד שיש תוספות לקצבאות לא תהיה הצמדה.

אלי אלאלוף: ברגע שההצמדה – סליחה, אני אתקן.

אלי אלאלוף: תהיה הצמדה אם התוספות לא יהיו מספיק גבוהות כדי לעבור את ההצמדה.

אלי אלאלוף: אבל מ-2022 יש הצמדה אוטומטית מלאה של השכר הממוצע במשק.

אלי אלאלוף: חבר'ה, זאת פעם ראשונה שיש הצמדה כזאת.

אלי אלאלוף: זה הישג אדיר.

אלי אלאלוף: אני אומר לכם, זה בזכות המאבקים שלכם.

אלי אלאלוף: זה שונה לגמרי.

אלי אלאלוף: תבינו, זה מספרים עצומים.

<קריאה: אני לא יודע אם נחיה עד אז בכלל.

אלי אלאלוף: אני חוזר לאזהרות שלי.

<קריאה: הקצבה היתה צריכה להיות 4,000 שקלים.

<קריאה: חבר חסכתם את מה שהיה צריך לחסוך עלינו 16 שנה.

אלי אלאלוף: אני ממשיך, תקשיבו בבקשה.

אלי אלאלוף: אנחנו רוצים בסוף תקופת החלוקה של הכספים של התקציבים להיות עם קצבה משולבת עם הקח"ן, לפחות 3,700 שקלים.

אלי אלאלוף: אבל יכול להיות יותר בזכות זה שכל הרזרבות שנלקחו בגידול אוכלוסייה, בהתנהגות אוכלוסייה ודברים מסוג זה, יתווספו לתקציב, גם אם שריינו כסף עבורם כרגע.

אלי אלאלוף: אנחנו מאמינים בניתוחים הקרים שלנו, שהסכום יהיה גדול יותר מ-3,700.

אלי אלאלוף: זאת אומרת, זה הישג לעומת 2,300 פלוס העובדה שרק לחלק היה קח"ן.

אלי אלאלוף: הקח"ן מחולק בשלוש דרגות, כפי שאתם זוכרים.

אלי אלאלוף: אנחנו גם רוצים להתמודד עם הבעיה של שכר הטרחה של עורכי הדין.

אלי אלאלוף: אני חייב להגיד שמיקי רוזנטל, שהציע את הצעה, אני הצטרפתי באופן אישי מייד, כי לצערי ראיתי את ההתנהגות של חלק מעורכי הדין, לא כולם, בנושא של לקיחת שכר טרחה מהקצבאות של הביטוח הלאומי.

אלי אלאלוף: אני יודע שלשכת עורכי הדין עושה מאמץ לבלום את התופעה, לצערי ללא הצלחה.

אלי אלאלוף: ראינו את זה גם בקצבאות של השואה, שלקחו סכומים מטורפים בלי בושה מאנשים בני 80 פלוס, מעבודה של מילוי טופס של עמוד אחד סך-הכול.

אלי אלאלוף: אנחנו הכנסנו דבר שלא היה, למרות הבג"צ, הטיפול בקשישים נכים.

אלי אלאלוף: לא יכולנו לתת להם את כל מה שמגיע להם, אבל 50% מהקצבה תובטח להם.

אלי אלאלוף: אנחנו גם נהיה עם קצבאות לילדים.

אלי אלאלוף: אנחנו נעשה הכול כדי להגיע אופטימלית.

אלי אלאלוף: איפה אבנר, אני מחפש את העיניים שלך?

אלי אלאלוף: אנחנו ננסה להגיע ל-100 מיליון, אם לא יותר.

אלי אלאלוף: זאת אומרת, כל הסעיפים, אלה רפורמות, חברים.

אלי אלאלוף: זה שינוי, זה לא רק תוספת לקצבה.

<קריאה: מה עם השר"ם?

אלי אלאלוף: השר"ם נשאיר אותו בינתיים בצד, הוא לא פה.

<אבנר עורקבי: שלא יהיה גם.

אלי אלאלוף: יש תוספת 200 שקלים לחלק מהאנשים.

אלי אלאלוף: אני רוצה להגיד.

אלי אלאלוף: הכול זה מהלכים שונים שהם תוצאה של המאבק שלכם והאמונה של המערכת הציבורית, ראש הממשלה, שר האוצר, שר הרווחה, יושב ראש ההסתדרות, באמונה שלהם שיש צורך לתקן את העיוותים של שנים רבות, מ-2003 פלוס.

אלי אלאלוף: גם אז לא היה צדק בחלוקה.

אלי אלאלוף: פה יש ניסיון להגיע לצדק.

אלי אלאלוף: זה לא מספיק, אנחנו יודעים איך אנשים חיים עם 3,700 שקלים, זה לא מספיק.

אלי אלאלוף: אבל זה מאמץ אדיר.

אלי אלאלוף: נתפלל רק שהמדינה שלנו תמשיך ותתחזק כלכלית, למרות האיומים שיש עלינו והרגשתם אותם.

אלי אלאלוף: אנחנו נעשה הכול כדי שתמיד השירותים החברתיים, החינוכיים ילכו לחברה ולחלק החלש שלנו.

אלי אלאלוף: נמשיך וניאבק.

אלי אלאלוף: אני בטוח שהיום ובכנסת הבאה יהיה תמיד אנשים שיבינו שיש זכות למאבק ויש הצלחה למאבק.

אלי אלאלוף: אני אומר לכם, שיניתם את הפאזה של תפיסת הציבור בזכות המאבק שלכם.

אלי אלאלוף: באמת אני אומר לכם, בשיא הכנות.

אלי אלאלוף: יהודה, כל פעם שאני רואה הפגנה שלך, אני מחפש אותך, רק שלא יקרה לך משהו.

אלי אלאלוף: מה שעשיתם, אף אחד מאיתנו, גם מי שמתיימר להיות חברתי מאוד לא הצליח לעשות.

אלי אלאלוף: אבל תבינו, אי אפשר להשיג הכול.

אלי אלאלוף: מה שהושג פה זה אדיר.

אלי אלאלוף: באקדמיה כבר יעשו מחקר למה אלה הצליחו ואלה לא.

אלי אלאלוף: למה אנחנו הפעילים החברתיים לא הצלחנו להשיג?

אלי אלאלוף: כי עשיתם דברים מדהימים מבחינה זאת ותבינו שזאת התחלת הדרך.

אלי אלאלוף: אתם תשנו את זה בעתיד.

אלי אלאלוף: תמשיכו, אף אחד לא אוסר עליהם להמשיך להפגין ולבקש את מה שמגיע.

<קריאה: למה אנחנו צריכים לצאת לכבישים ולהמשיך לכבישים?

אלי אלאלוף: אני לא מציע לצאת לכבישים, אני לא אמרתי את זה.

אלי אלאלוף: אני רק אמרתי כמה שאני מכבד אתכם ולא משרטט לכם צורת המאבק.

אלי אלאלוף: אני מבקש מדורון יהודה, אחד מחמישה אנשים שידברו.

אלי אלאלוף: בבקשה.

<דורון יהודה: אני לא יודע אם כולם יודעים פה שהיו לנו מאבקים.

<דורון יהודה: ישבו עם שר האוצר ושר האוצר הודיע לנו - הגעתי לשלב שעם ראש הממשלה השגתי 250 מיליון תוספת ל-4.2, תוספת של 250 מיליון.

<דורון יהודה: זה על ידי קיצוץ רוחבי שראש הממשלה אישר לו.

<דורון יהודה: הוא אמר לנו את זה.

<דורון יהודה: הוא לא רק אמר, זה פורסם.

<דורון יהודה: אני לא רואה את זה - - -

אלי אלאלוף: זה לא פה.

אלי אלאלוף: זה לא כלול מה שאמרת.

אלי אלאלוף: זאת עובדה.

<דורון יהודה: תן לי לסיים.

<דורון יהודה: אני לא רואה את זה.

<דורון יהודה: דבר שני.

<דורון יהודה: ביום הצעת תקציב המדינה השר חיים כץ החליט שהוא לא מצביע כל עוד לא נותנים לנכים ולמטרות שהוא היה צריך תוספת תקציב.

<דורון יהודה: אושר לו תקציב לנושא של הנכים, ואת זה הוא אמר לנו, של 860 מיליון.

<דורון יהודה: גם את זה אני לא רואה.

<דורון יהודה: אם אני לוקח את שני הסעיפים האלה ומחבר אותם זה 980 מיליון שאנחנו לא רואים בסעיף שבו אנחנו דנים כרגע.

<דורון יהודה: אני רק רוצה לדעת למה זה לא נמצא?

<דורון יהודה: לא אמרתי לך שכן או לא, אני רוצה לדעת מה קרה עם אותם סכומים?

<דורון יהודה: דבר נוסף.

<דורון יהודה: נאמר לנו בישיבה הראשונה שהיה מאבק קשה עם האוצר לגבי הגמלאים הנכים לתת להם את החצי.

<דורון יהודה: למה לתת להם חצי?

<דורון יהודה: כי יודעים שאם הם ילכו לבג"צ הם יהיו חייבים לתת להם.

<דורון יהודה: כדי לשבור את הנושא של בג"צ, שיהיה לנו יותר קשה לקבל בבג"צ את המלא, הכנסתם לנו את הנושא של התשלום לגמלאים ב-170 שקלים שלב ראשון.

<דורון יהודה: אני אומר שעדיף היה שלא תיתנו כלום, כי נלך לבג"צ ויהיה לנו יותר כוח אם אתם לא תכניסו את הגמלאים בשלב ראשון.

<דורון יהודה: ברגע שאתם מכניסים את הגמלאים בשלב ראשון, אתם גורמים לנו, כביכול, לצאת לא מחוזקים בתביעה.

<דורון יהודה: מי שעושה את זה, שם רגל לאותם קשישים ואת זה אני רוצה למנוע.

<נעה בן שבת: כשהוועדה יושבת היא לא חושבת מה יגיד בג"צ.

<נעה בן שבת: היא שואלת מה שוויוני?

<נעה בן שבת: האם בהתחשב באמירה של בג"צ שאמרה שיש כאן שתי קבוצות שהן קבוצה אחת ואנחנו צריכים לשמור במידת האפשר על השוויון.

<נעה בן שבת: האם הפתרון הזה הוא מדתי או לא מדתי?

<נעה בן שבת: זאת השאלה שהח"כים שואלים את עצמם.

<נעה בן שבת: אני חושבת שברור שלא רוצים לעשות פה חקיקה מפלה.

<נעה בן שבת: אני חושבת שזה ברור.

אלי אלאלוף: זאת היתה ההערה ללא התייחסות של הציבור.

<דורון יהודה: אני חושב ואומר עכשיו, שהניסיון להכניס עכשיו את ה-170, הוא ניסיון למנוע מאיתנו להגיע לבג"צ ולנצח בבג"צ.

אלי אלאלוף: לא, לא, אתה יכול להגיע לבג"צ.

<דורון יהודה: יש עוד דבר.

<דורון יהודה: הכנסנו לתוך המתווה הזה את הילדים, או את האנשים שחוסים במוסדות.

<דורון יהודה: שימו לב, לאנשים שחוסים במוסדות משרד העבודה היה צריך לקחת כסף ולתת להם אם הוא רוצה לתת.

<דורון יהודה: הוא לא היה צריך להכניס את זה למסגרת הקצבאות.

<דורון יהודה: למה?

<דורון יהודה: אם אתה נותן תשלום מלא לאלה שנמצאים במוסדות, מדוע אתה לא נותן לבוגרים גם כן מלא?

<דורון יהודה: את אומרת, יש דברים שנכנסו לפה שלא היו צריכים להיכנס.

<דורון יהודה: אם כבר הם נכנסים, הם צריכים להיות שווים לכולם.

<דורון יהודה: לכן אני אומר שהקצבה צריכה להיות משולמת לכולם בצורה שווה ולא להגיד אני נותן לך משהו כדי לסתום לך את הפה כדי שלא תוכל ללכת הלאה.

<דורון יהודה: יושבים פה חברי כנסת שיודעים את מה שאני מדבר.

אלי אלאלוף: אלכס, בבקשה.

<אלכס פרידמן: כבוד היושב ראש.

<אלכס פרידמן: אתמול בערב היתה לי שיחת טלפון עם אחד מנציגות הארגונים.

<אלכס פרידמן: היא שאלה אותי שאלה מעניינת.

<אלכס פרידמן: למה היה צריך משא ומתן?

<אלכס פרידמן: למה היה צריך הסדר, אם עכשיו בחוק הם כותבים מה שבא להם?

<אלכס פרידמן: למה עברנו שלוש שנים במאבק?

<אלכס פרידמן: למה עברנו 12 שעות בבית ההסתדרות יחד עם חברי אילן גילאון, דוד ביטן?

<אלכס פרידמן: חבר הכנסת ביטן, אני אומר למה היינו צריכים לעבור את כל מסכת הזוועות הזאת כדי להגיע לפה היום ולראות קודם כל 3,700 במקום 4,000?

<אלכס פרידמן: אם אנחנו התחלנו במשא ומתן על 1,250 שקלים באופן שווה לכל הנכים, אנחנו רואים היום 1200 לקבוצה אחת, 1000 שקלים לקבוצה אחת ולנכים הקשים ביותר 900 שקלים בלבד.

<אלכס פרידמן: זה לא צודק, זה לא שוויוני, זה לא מוסרי.

<אלכס פרידמן: אני פונה לכל חברי הכנסת שנמצאם פה היום.

<אלכס פרידמן: אנחנו מצפים מהם לא להצביע בעד הצעת החוק בנוסח המקורי.

<אלכס פרידמן: אנחנו בתור ארגון "נכה לא חצי בן אדם" רואים עצמנו כלא אחראים יותר להסכם בהסתדרות.

<אלכס פרידמן: אם הדבר הזה עובר, אנחנו רשאים להמשיך עם העתירה שהגשנו לבית המשפט העליון ועם כל המחאות שתכננו ועצרנו בחודש דצמבר האחרון.

<אלכס פרידמן: תודה רבה.

אלי אלאלוף: נתי, בבקשה.

<נתי ביאליסטוק כהן: אני מנכ"ל המרכז לעיוור בישראל.

<נתי ביאליסטוק כהן: קודם כל, באמת תודה רבה על המאמץ.

<נתי ביאליסטוק כהן: תסלחו לי שאני מדבר בנימה כזאת.

<נתי ביאליסטוק כהן: חברי הכנסת, בכל הכבוד, אל תכופפו ראשכם לתקציבים של האוצר.

<נתי ביאליסטוק כהן: תעשו את מה שנכון לעשות גם אם האוצר לא מסכים את זה.

<נתי ביאליסטוק כהן: הייתי רוצה לראות החלטה על משמעת קואליציונית שתדחה את מה שאתם תוציאו מפה היום.

<נתי ביאליסטוק כהן: אני מבקש מכם לשים לב למספר נושאים.

<נתי ביאליסטוק כהן: סך הכול גובה הקצבה, העובדה שחל ממקבלי השר"ם מקופחים, זאת אומרת, כל מי שמקבל 50%.

<נתי ביאליסטוק כהן: אני שם זרקור על קבוצה של אנשים עם עיוורון שהם מקבלים 50% לא כי הם לא צריכים יותר, אלא משום שכל המנגנונים של הביטוח לאומי נוצרו בצורה כזאת שהם לא יכולים לקבל יותר.

<נתי ביאליסטוק כהן: כמובן שהדיסריגרד באמת זה לא דבר שמעודד תעסוקה.

<נתי ביאליסטוק כהן: אני לא רוצה לגזול יותר זמן אז אני אחזור ואבקש מכם לקבל החלטות אמיצות גם אם זה לא מיושר היום בקו אחד עם האוצר.

<נתי ביאליסטוק כהן: זה התפקיד שלכם.

אלי אלאלוף: נעמי מורביה ואחר-כך אבנר ואז שושנה.

<נעמי מורביה: אני יושבת ראש מטה מאבק הנכים.

<נעמי מורביה: אני לא אחזור על דברי חבריי.

<נעמי מורביה: אני פשוט רוצה לא להיות היום פוליטיקלי קורקט.

<נעמי מורביה: אני רוצה לומר לכל חבריי שיושבים כאו סביב השולחן ושפכו הרבה דם אש ונאצות וקללות.

<נעמי מורביה: היום אנחנו כולנו נוכחים כאן מה שמה שהוסכם בהסתדרות, עם מי שהיה יו"ר הקואליציה לשער דוד ביטן.

<נעמי מורביה: כשאני אמרתי שההסכם הוא טוב הוא לא מצוין, הוא טוב, היום מונח לעינינו מהו חוק רע.

<נעמי מורביה: ההבדל הוא כל-כך גדול, כל-כך גדול, בין הסכומים שדובר בהם אז.

<נעמי מורביה: הפלא ופלא, הם גם התכנסו ל-4.2 מיליארד.

<נעמי מורביה: אני ממש לא יודעת.

<נעמי מורביה: נכון, חבר הכנסת ביטן?

דוד ביטן: אני יכול לענות על זה.

דוד ביטן: הסכום הוא 4.34.

דוד ביטן: זה יוצא עוד 150 מיליון שקלים.

<נעמי מורביה: כן.

<נעמי מורביה: הסכומים, הקצבאות, ה-4,550 לגבוהות ו-4,050, 3,800, 4000 דיסריגרד, הילדים היו מתוקצבים ב-150 מיליון שקלים.

<נעמי מורביה: הכול התכנס והכול היה בסדר.

<נעמי מורביה: לגבי הנכים הקשישים.

<נעמי מורביה: אני שמחתי באופן אישי ואני מכה על חטא.

<נעמי מורביה: אני שמחתי שממשלת ישראל תכבד בג"צ, לכן לא אמרתי מילה באותו ערב מכיוון שבג"צ שושנה לוי מ-2009 אמר מפורשות.

<נעמי מורביה: לא העליתי בדעתי שנגיע למצב שממשלת ישראל תעשה לנו חצי הריון - 50%.

<נעמי מורביה: את זה לא לקחתי בחשבון, אני מודה.

<נעמי מורביה: אני בניתי על זה שאני יושבת מול ממשלה שמכבדת בג"צ.

<נעמי מורביה: אבל כנראה שכמו שלא מכבדים את הבג"צים ופסקי הדין של הגמלאים של משטרת ישראל ושירות בתי, גם את זה לא יכבדו.

<נעמי מורביה: אני מאוד מעריכה את המאמץ שנעשה כאן.

<נעמי מורביה: אני מאוד כועסת על אגף התקציבים באוצר.

<נעמי מורביה: הם עשו את כל מה שהם יכלו כדי שלא נגיע לסכומים שנקבעו, כדי להקטין סכומים, כדי להשאיר אותנו בתוך העוני, כיוון שיוצא שאנחנו עד שנת 2022 - אם והיה בכלל יצמידו אותנו, מי שיחיה עד אז .

<נעמי מורביה: אני לא יודעת, אני חיה עם פצצה מתקתקת בגוף.

<נעמי מורביה: אני חיה עם לימפומה הוצ'קין, אני לא יודעת.

<נעמי מורביה: אני גם קשישה.

<נעמי מורביה: מי שיחיה עד אז, אני באמת מבקשת, אם אני לא אהיה, תשימו לי פתק שאני אדע שאכן הצמידו את הקצבאות לשכר הממוצע במשק,.

<נעמי מורביה: כי לאור ההתנהלות גם לגבי זה יש לי ספקות.

<נעמי מורביה: אני לא יודעת אם הממשלה הבאה לא תחליט, כי זה הרי נתון להחלטות ותגיד לא מתאים לנו.

<נעמי מורביה: אני מאוד מצטערת שזה מה שיצא שזה התוצר.

<נעמי מורביה: לא זה מה שרצינו, לא לזה התכוונו.

אלי אלאלוף: אבנר, בבקשה.

אלי אלאלוף: אחר-כך שושנה.

<אבנר עורקבי: אני יו"ר ארגון אהב"ה, ארגון הנכם בישראל המיוחד וחבר בפורום הנכים.

<אבנר עורקבי: קודם כל, בקשר לישיבה שעברה.

<אבנר עורקבי: כן, התפרצתי כי זה חורה לי שפוגעים בילדים ואני מאמין שזה גם חורה לך.

<אבנר עורקבי: זה פגע בך ואני משלים עם זה ומקבל את זה.

<אבנר עורקבי: יחד עם זה, זה עדיין כואב בלב שילדים בעלי צרכים מיוחדים אינם נחשבים פה סביב השולחן כמקשה אחת.

<אבנר עורקבי: זה מאוד כואב, זה דבר שפוגע.

<אבנר עורקבי: אבל ישנן מגבלות.

<אבנר עורקבי: אני רוצה לומר לכם כל חבריי חברי הארגונים שהיו במאבקים.

<אבנר עורקבי: הייתי ביום רביעי שעבר במקרה בכנסת וראיתי ישיבה שקטה פנימית של ועדת רווחה.

<אבנר עורקבי: שמעתי שם את כל הצעקות של כולם, של אנשי האוצר, אלאלוף, כולם, חיים כץ, כולם רבו בשביל לתת לנו להגיע לתוספות.

<אבנר עורקבי: אני פשוט הייתי נפעם.

<אבנר עורקבי: לא יכולתי להיכנס לישיבה כי זאת היתה ישיבה סגורה אבל שמעתי את הצעקות משם.

<אבנר עורקבי: הם נלחמו כאריות.

<אבנר עורקבי: אני בטוח לומר לכם את זה.

<אבנר עורקבי: הם נלחמו כאריות.

<אבנר עורקבי: גם אילן, גם קארין.

<אבנר עורקבי: כל מי שהיה בוועדה במעמד הזה נלחמו כאריות על מנת לתת כמה שיותר לציבור הנכים.

<אבנר עורקבי: אני יכול לברך על הדבר הזה, לפחות שהקצבה שלנו מהקח"ן ירדה לקצבה רגילה.

<אבנר עורקבי: זה הישג אדיר מאוד.

<אבנר עורקבי: אני רק רוצה לומר דבר אחד.

<אבנר עורקבי: הילדים שלנו זה העתיד שלנו.

<אבנר עורקבי: אנחנו חייבים פה לראות את הילדים.

<אבנר עורקבי: אני מקווה שכמו שנתתם בפעימה הראשונה, כך תיתנו גם בפעימה השנייה והשלישית ואפילו יותר כי הילדים זה העתיד שלנו.

אלי אלאלוף: שושנה, בבקשה.

אלי אלאלוף: אחרון חביב בסיבוב הזה זה נציג הפנתרים, תחליטו מי מייצג אתכם.

<שושנה ברוך: שלום רב מכובדיי.

<שושנה ברוך: שמי שושנה ברוך בת 45.

<שושנה ברוך: תיאורטית לא הייתי מצפה להיות איתכם כאן היום.

<שושנה ברוך: מעשית, אני כאן חיה נושמת באמצעות פלאי הטכנולוגיה, רופאים ומטפלות סיעודיות מאוד מאוד מסורות.

<שושנה ברוך: מידי יום יש רגעים בין שמים וארץ ואיכשהו אני חיה בזכותם.

<שושנה ברוך: להם אני חווה את חיי ולהם אתם, האוצר והרווחה צריכים לשלם, את מה שאתם קבעתם, בערך 9000 שקלים בחודש לכל עובד.

<שושנה ברוך: מכאן בקשתי להעלאת השר"ם ב-1300 שקלים מיידית, כי להם מגיע ולי כנראה הזמן קצוב.

<שושנה ברוך: חבריי מעסיקים עובדים קורסים תחת נטל התשלומים.

<שושנה ברוך: כשעושים מהפך לא שוכחים את האידיאולוגיה לחיים עצמאיים בקהילה.

<שושנה ברוך: אנשים חוזרים למוסדות סיעודיים בשל העלויות הגבוהות והלא ריאליות שך העסקה כדי לקיים את הצורך הבסיסי ביותר שלנו - חיים.

<שושנה ברוך: אנו מבקשים את העלאת קצבת השר"ם כדי שהנכים הקשים יוכלו לממן את הצורך הקיומי.

<שושנה ברוך: אתם יודעים, מקלחת, האכלה, רחצה והטלת מימיהם.

<שושנה ברוך: אותם דברים שלא מדברים עליהם ואנחנו לא יכולים לבצע בלי סיוע.

<שושנה ברוך: בשבילכם זה הכי סתמי, הכי טבעי, בשבילי זה חיי התלויים לחלוטין באחרים.

<שושנה ברוך: תודה על ההקשבה ומקווה מאוד שברור לכם שאנחנו הנכים הקשים לא עוד מספר, אלא אנשים שצריכים להתייחס אליהם בכובד ראש ולהבין שיש קבוצה גדולה בישראל שלא יכולה להסתדר אפילו דקה, אפילו דקה תמימה בלי סיוע של מטפלים, אם זה מונשמים ואם זה כל מי שבקטגוריה של 188% נכות והוא חייב מטפל או ישראלי או זר לידו בכל שעות היממה.

<שושנה ברוך: אז אם אתם רוצים שאנשים לא יתחילו לחזור למוסדות, כי זאת היום המגמה.

<שושנה ברוך: הרבה מאוד מחבריי עוזבים היום כי הם לא מסוגלים לשלם יותר את העלויות הלא הגיוניות של אדם עם מגבלה כל-כך מורכבת, שברוב המקרים גם לא יכול לעבוד, יצטרך לשלם.

<שושנה ברוך: אז בבקשה, חברי הוועדה היקרים, אני מאוד מבקשת.

<שושנה ברוך: אם אתם באמת רוצים לעשות מהפך, המהפך חייב להיות עם קצבת השר"ם.

<שושנה ברוך: קצבת השר"ם היא חלק בלתי נפרד מקצבת הנכות.

<שושנה ברוך: אי-אפשר לתת לנו מצד אחד מטרה אחת ומצד שני לגרום לנו לא לחיות יותר בקהילה כשווים בין שווים.

<שושנה ברוך: תודה רבה לכולם.

אלי אלאלוף: תודה לך ותודה על המאמץ ושהגעת אלינו.

אלי אלאלוף: כבוד גדול.

<אלכס פרידמן: אני רוצה להוסיף, אם יורשה לי.

<אלכס פרידמן: אתמול בערב הגשתי בקשה גם אליך וגם למשרד האוצר.

<אלכס פרידמן: מדובר בקבוצה של 180 איש בסך-הכול שהם מונשמים.

<אלכס פרידמן: אם מוסיפים להם 1,300 שקלים לשר"ם, מדובר ב-2.8 מיליון שקלים.

<אלכס פרידמן: לדעתי למטרה חשובה זאת אפשר לעשות את המאמץ.

<אלכס פרידמן: תודה רבה.

אלי אלאלוף: תודה.

אלי אלאלוף: נציג הפנתרים, בבקשה.

.<אייל כהן: רוב חברי הכנסת מכירים אותנו.

.<אייל כהן: אנחנו כמו יתוש, קטן מרגיז ולפעמים גם עוקץ.

.<אייל כהן: היו לנו הרבה שיחות עם חברי כנסת.

.<אייל כהן: כסף יש, הוא מחולק בצורה לא נכונה.

.<אייל כהן: מעניין דבר אחד פשוט.

.<אייל כהן: כשאנחנו נמצאים אצלם בבית ומפריעים להם בחיים הפרטיים שלהם, הם מדברים אחרת וזה לא בסדר.

.<אייל כהן: אנחנו מבקשים דבר פשוט.

.<אייל כהן: לנו אין את הזמן, 4 שנים, 3 שנים.

.<אייל כהן: אנחנו לא יודעים אם נגיע לשנה הבאה בכלל ואם נחיה בכלל.

.<אייל כהן: תתחילו לשחרר כספים לנכים, כי כסף יש.

.<אייל כהן: מבחינתי, מבחינת הפנתרים שאני מייצג, המאבק עובר מהרחוב לבתים.

.<אייל כהן: אני מבקש ממך עוד פעם.

.<אייל כהן: בואו נימנע מזה.

.<אייל כהן: לא טוב לנו, לא טוב לאף אחד.

.<אייל כהן: אתם יכולים לשחרר כסף ולתת לנכים לחיות בכבוד.

.<אייל כהן: אנחנו לא מבקשים הרבה, לחיות בכבוד.

.<אייל כהן: עוד מעט מגיע פסח ואנשים לא יודעים איך לעבור את החג ועוד פעם יש התאבדות חדשה.

.<אייל כהן: כסף יש, הבנתי את זה משר האוצר וגם מכץ הבנתי את זה.

.<אייל כהן: כסף יש.

.<אייל כהן: אני מבקש מכם פשוט לחשוב פעמיים.

.<אייל כהן: לסגור את הסוגיה הזאת בצורה נורמלית, נעשה את המאבק הזה לעוד הרבה הרבה שנים כי אנחנו לא נעצור.

.<אייל כהן: אני מדבר בשם קבוצה גדולה מאוד שעומדת אחרי של אלפי נכים, אני מרגיש שאני מייצג אותם.

.<אייל כהן: אני אעשה הכול עד טיפת הנשימה האחרונה שלי כדי שהם יקבלו.

.<אייל כהן: תודה לכם.

אלי אלאלוף: תודה לך.

אלי אלאלוף: נעבור לכמה חברי כנסת שביקשו את רשות הדיבור.

אלי אלאלוף: מירב בן-ארי בבקשה.

מירב בן ארי: תודה רבה אדוני היושב ראש.

מירב בן ארי: אני רוצה בקצרה להגיד תודה רבה לכל הנציגים של ארגוני הנכים.

מירב בן ארי: אני חייבת לומר גם תודה רבה לחברי הכנסת מהקואליציה והאופוזיציה.

מירב בן ארי: אמר אבנר, אתם לא שמעתם, אבל היו פה שעות על גבי שעות של דיונים סגורים של חברי כנסת שנלחמו.

מירב בן ארי: נלחמו בשביל כל שקל שנוסף כאן, כולל התוספת.

מירב בן ארי: נכון.

מירב בן ארי: וזה לא היה רק יום אחד, זה ימים על ימים.

מירב בן ארי: אני חייבת לומר לכם.

מירב בן ארי: שלוש שנים אני חברה בוועדה הזאת.

מירב בן ארי: באמת, אין ספק שמצוקת הנכים היא מצוקה חמורה, אבל עפים כאן מיליונים, עוד 150 מיליון, עוד 200 מיליון.

מירב בן ארי: אתה אומר שלאוצר יש כסף, תקשיב אדון הפנתרים.

מירב בן ארי: בשבוע שעבר מצאתי את עצמי מתחננת ל-3 מיליון שקלים לסיוע בשכר דירה לצעירים חסרי בית.

מירב בן ארי: צעיר שגר ברחוב, שסיים שירות לאומי, שהיה חייל בודד.

מירב בן ארי: מתחננת ל-3 מיליון שקלים וגם זה בדיונים אז עפים פה מיליונים.

מירב בן ארי: על ה-150 מיליון הזה דוד ביטן, קארין, מיקי ואילן נלחמו.

מירב בן ארי: תאמינו לי כשקיבלנו את האישור מאוד שמחתי.

מירב בן ארי: כי אני פה שלוש שנים ואני רואה את עצמי נלחמת על הכי מוחלשים בחברה.

מירב בן ארי: אין לי ספק שמאבק הנכים מוצדק, אבל הכי מוחלשים, צעיר שגר ברחוב.

<אייל כהן: כשאני הולך אליו הביתה, יש לו כסף פתאום.

מירב בן ארי: אין תחרות, אדוני.

מירב בן ארי: החברה הישראלית צריכה לסייע למוחלשים.

מירב בן ארי: שנייה רגע, הקשבתי לכולכם בשקט.

מירב בן ארי: הזלזול פה כאילו 200 מיליון שקלים זה איזה משהו – דוד ביטן נלחם בשביל זה.

מירב בן ארי: תבינו, זה מלחמות.

מירב בן ארי: אני רוצה להגיד משהו אחד.

מירב בן ארי: יש כאן הישגים היסטוריים.

<קריאה: את צריכה להתבייש.

<קריאה: 340 שקלים בחודש זה לא כסף.

מירב בן ארי: לא, אני לא אתבייש.

מירב בן ארי: אתה יודע למה אני לא אתבייש?

<קריאה: 340 שקלים בחודש זה לא כסף.

<קריאה: על מה את מדברת?

מירב בן ארי: אדוני, אמרתי לך בתחילת דבריי, אין תחרות.

מירב בן ארי: צריך לסייע - - -

אלי אלאלוף: אני מבקש, אף אחד לא הפריע לכם.

<קריאה: מוצצים - - -

מירב בן ארי: מוצצים זה גם חשוב.

מירב בן ארי: למה לזלזל?

<אייל כהן: ב-2002 לא היה גז.

<אייל כהן: יש לנו גז במדינה, יש פה אוצרות טבע.

<אייל כהן: מישהו גוזר את כל הקופון.

אלי אלאלוף: תסיימי בבקשה.

מירב בן ארי: זה לא יכול להיות שכשהם דיברו לא הפרענו להם וכשבאים לומר משהו אחד טוב - - -

אלי אלאלוף: אני מבקש, יש כללי משחק, כולל הח"כים.

אלי אלאלוף: אמרנו שנאפשר לכל אחד להתבטא.

אלי אלאלוף: אמרתם דברים קשים וחלקם גם לא מדויקים ולא תיקנו אתכם.

אלי אלאלוף: תאפשרו בבקשה לכולם להתבטא באותה שיטה.

אלי אלאלוף: אין לי היום שום פריבילגיה, אני רוצה לכבד את כולם.

סאלח סעד: אבל אתה לא צריך להגן על האוצר.

אלי אלאלוף: לא, לא, אדוני, אתה מפריע.

מירב בן ארי: מה אתה בכלל מתערב?

מירב בן ארי: אתה היית בכלל בדיונים פה?

מירב בן ארי: אתה ישבת פה?

מירב בן ארי: פתאום נחתת בתוך הוועדה הזאת.

מירב בן ארי: אני שלוש שנים פה.

סאלח סעד: - - -

אלי אלאלוף: תוציאו את חבר הכנסת.

מירב בן ארי: אתה חצוף, אדוני.

מירב בן ארי: אתה בכלל אין לך מושג.

מיכל בירן: ממתי ותק זה פרמטר לדיונים כאן, מירב?

אלי אלאלוף: סאלח סעד, אתה יכול לצאת.

סאלח סעד: את מדברת על הנכים האלה, מגיע להם כסף.

סאלח סעד: על מה את מדברת בכלל?

סאלח סעד: חצופה אחת.

אלי אלאלוף: תוציאו אותו.

סאלח סעד: חצופה אחת, חצופה כמוך.

סאלח סעד: את אומרת שאני חצוף?

אלי אלאלוף: אתה לא חצוף?

אלי אלאלוף: סאלח, אתה חצוף.

אלי אלאלוף: תצא בבקשה.

אלי אלאלוף: תנוח, כשיהיו הצבעות תחזור.

סאלח סעד: היא אמרה לי חצוף.

סאלח סעד: אני לא אצא.

סאלח סעד: היא אמרה לי חצוף.

אלי אלאלוף: קבענו כללי משחק.

סאלח סעד: היא אמרה עלי חצוף, היא תצא גם.

מיכל בירן: היא אמרה לו חצוף.

מיכל בירן: ממתי הדיון של כמה זמן אתה פה הוא פרמטר.

אלי אלאלוף: אני קורא לך לסדר פעם ראשונה.

מירב בן ארי: אני אסיים ואני אגיד, שמה שהוועדה הזאת עושה – כולל חברי כנסת מהאופוזיציה שהזכרתי בתחילת הדיון, יש כאן הישג היסטורי.

<קריאה: מה היסטורי?

<קריאה: מה היסטורי.

אלי אלאלוף: מירב, אני אבקש לסיים.

מירב בן ארי: אפילו לא דיברתי כולם צעקו.

אלי אלאלוף: תודה.

אלי אלאלוף: חבר הכנסת אילן גילאון בבקשה.

אלי אלאלוף: חבר הכנסת אילן גילאון, בבקשה.

אלי אלאלוף: אל תרימו ידיים, רשות הדיבור רק לחברי כנסת.

אילן גילאון: תודה רבה אדוני.

אילן גילאון: אני רוצה להצטרף לדברים שלך על כל דברי המחמאות שנאמרו כאן על האנשים שיושבים כאן.

אילן גילאון: זה בהחלט מאבק.

אילן גילאון: לפעמים אני שואל למה כל דבר צריך מאבק?

אילן גילאון: לו היתה קצת יותר הגינות אולי היה פחות מאבק.

אילן גילאון: מדוע החיים שלנו כל-כך תלויים במאבק?

אילן גילאון: זה מביא אותי למחשבה שאולי באמת התפיסה הזאת שאומרת שככל שאתה מתעמר ומענה, סימן שאתה ככה יותר שולט.

אילן גילאון: אני מראש רוצה לבקש בשם חבריי הטובים שיושבים כאן, סליחה ומחילה מכל מי שיושב כאן.

אילן גילאון: סליחה ומחילה מכל מי שיושב כאן משום שבקליפת אגוז - מה שקורה כאן זאת המציאות שלנו פה, שמילה היא לא מילה והסכמה היא לא הסכמה.

אילן גילאון: אני זה שבאתי לפשרה ראשון.

אילן גילאון: הייתי עם דוד ביטן שנמצא פה.

אילן גילאון: אנחנו חשבנו שאנחנו מתפשרים.

אילן גילאון: דוד, כדאי שתשמע, כי זה נוגע לך.

אילן גילאון: אני מבקש מכולם כאן הקשבה.

אילן גילאון: הדבר האחרון שאנחנו צריכים כרגע זה איזו התפרעות לא נכונה במקום זה.

אילן גילאון: אני מבקש שזה לא יהיה.

אילן גילאון: אנחנו לא סיימנו את העבודה.

אילן גילאון: יש לנו עוד עבודה לבצע, יש עוד תהליך להעביר את ההחלטה הזאת.

אילן גילאון: ההחלטה הזאת באופן היסטורי היא גבוהה מאוד לעומת מה שהיה, אבל אני הייתי יכול להחליף את זה ברעיון אחר.

אילן גילאון: לבוא ולהגיד היום לכל הגורמים שמחלקים כסף – זה לא פקידי האוצר, זה גורמים פוליטיים.

אילן גילאון: רבותיי, תתקנו את העוולה מ-2003.

אילן גילאון: אותו אדם שיושב בראשות הממשלה היום אז היה שר האוצר.

אילן גילאון: תעדכנו מ-2003 עד עכשיו ואנחנו לא צריכים שום דבר.

אילן גילאון: זה לא כסף שנתתם, זה כסף שגנבתם.

אילן גילאון: אני אומר את הדבר הבא כדי שיהיה ברור לכולי עלמא.

אילן גילאון: אני נמצא בין פטיש לסדן.

אילן גילאון: מצד אחד, אני רוצה לא לחסוך אף שקל שיעבור לכל אחד לתוך החשבון שלו.

אילן גילאון: מי אני בכלל שאני יכול להעז דבר כזה.

אילן גילאון: יכול להיות שלפני שנה בכלל לא פיללנו שנגיע לרגע הזה.

אילן גילאון: מצד שני, המשא ומתן הה של פשרה על פשרה על פשרה, על עורמה, על עורמה, על עורמה, הוא בלתי נסבל.

אילן גילאון: מה פתאום נכנסו פה הקשישים?

אילן גילאון: מה זה שייך לעניין?

אילן גילאון: לאנשים נכים אין גיל מבחינת הקצבה.

אילן גילאון: אני רוצה שיהיה ברור לכולם.

אילן גילאון: כאשר הקצבה היתה 2,342 זה היה בסדר שהם יבחרו בגבוהה מבין השתיים.

אילן גילאון: אבל כאשר זה גבוה יותר לא קרה.

אילן גילאון: התרגיל שקרה כאן לאותה חברת ביטוח שנקראת ממשלת ישראל, שנהגה כאחרונת חברות הביטוח, שמסתירה סעיפים בתוך תת הסעיפים כדי שאנחנו לא נדע ולא נבין.

אילן גילאון: זה לא תפקיד של ממשלה.

אילן גילאון: ממשלה צריכה בראש ובראשונה לא לטמון פח לאנשים שהיא צריכה לגונן ולגן עליהם.

אילן גילאון: מה קרה פה?

אילן גילאון: אנחנו שמנו את החץ וסימנו את המטרה מסביב.

אילן גילאון: שמנו 4.2 מיליארד שקל ומי שרצה להעמיס כאן סעיף אחר סעיף אחר סעיף, עוד אלמנט ועוד אלמנט ועוד אלמנט, מתוך החלוקה הכוללת, אז הוא פירק את העניין הזה לכך שאנחנו לא מגיעים לסכומים שקבענו דוד, בפשרה השלישית שלנו, זוכר?

אילן גילאון: אני חשבתי שמילה זאת מילה.

אילן גילאון: בפשרה השלישית שלנו קבענו אותה.

אילן גילאון: אני בא ואומר לכם שהשיטה הזאת היא שיטת עבודה.

אילן גילאון: לא של האנשים שיושבים כאן, שימו לב טוב, של כל מיני אחרים, כמו פרופסורים למיניהם שנשכרו לעשות הסחת דעת, לבלבל את כולם.

אילן גילאון: אני מודה פה היום, אדוני היושב ראש, אינני מבין בכלל איפה אני חי.

אילן גילאון: אני רוצה להזכיר לכולכם שהתחלנו מהקצבה.

אילן גילאון: למה דיברנו עליה?

אילן גילאון: כדי שיהיה ברור לגמרי למה אנחנו מתכוונים.

אילן גילאון: זה היה 2,342, עכשיו זה 2,350, זה עלה בינתיים ב-8 שקלים.

אילן גילאון: אנחנו ביקשנו בהתחלה שתהיה 5,300.

אילן גילאון: הבנו שלא כל מבוקשנו יהיה בידנו.

אילן גילאון: הלכנו לפשרה מפליגה ואתם כעסתם עלי בצדק.

אילן גילאון: אני פגשתי סליחה ואמרתי שצריכים להיות כאן אחראים.

אילן גילאון: אנחנו מביעים שבמציאות הפוליטית שלנו, במעמד שלנו, כשאנחנו לא משמשים פקטור כל-כך טוב.

אילן גילאון: הרי אני כל פעם חוזר ואומר, אין דבר כזה אנשים מוגבלים, כל בני האדם הם מוגבלים.

אילן גילאון: זה ביטוח הדדי לכולם.

אילן גילאון: אי-אפשר לטמון פחים לעצמנו כי בסופו של דבר כולנו נצטרך את הדבר הזה.

אילן גילאון: לאחר שעשינו פשרה, גם לגבי הדיסריגרד וגם לגבי הקצבה, גם לגבי הפעימות וגם לגבי ההצמדה, פתאום אנחנו לאחר מכן מגלים דברים שאדם פשוט, אדם מהיישוב, אדם הגיוני, אדם הגון, איננו מאמין בכך.

אילן גילאון: אנחנו קבענו קצבה של 4,500 שקלים בסוף התהליך, אחרי 4 פעימות שלאנשים שיש להם שר"ם היא תגיע ל-4,050 לרוב כלל הציבור ו-3,800 לקבוצה הרבה יותר נמוכה.

אילן גילאון: ההיגיון שלי והמוסר שלי אומר, שכאשר הבטחתם את הקצבה, עכשיו אני לוקח ועושה את המכפלה ומשיג לזה את התקציב.

אילן גילאון: כאשר אני רוצה להוסיף אלמנטים נוספים לתוך העניין הזה, אני משיג לזה את התקציב, אבל מה שקובע זאת ההבטחה הראשונה לכל אדם נכה לקבל את הכסף.

אילן גילאון: כך עושים חשבון ולא ההיפך מזה.

אילן גילאון: אם אתה רוצה לשרת את האזרחים שלך.

אילן גילאון: אם אתה נמצא שם כדי לשרת אותם ולא את עצמך ולא להיות פרת בשן ולא להעלות לך את המשכורת באותו מדד שהקצבה נשחקה.

אילן גילאון: לכן אני אומר לכם.

אילן גילאון: אין לי ברירה, הרי הרוב יקבע מה שהוא רוצה לקבוע.

אילן גילאון: אנחנו יכולים לדבר ללמפה עד מחר, לסכם סיכומים.

אילן גילאון: אחרי זה אומרים שלא היה כלום כי אין כלום.

אילן גילאון: 3,700 שקלים זאת קצבה משמעותית אבל היא איננה זאת עליה דיברנו ועליה סיכמנו אחרי הפשרות.

אילן גילאון: שם צריך לבוא מפלס החרדה.

אילן גילאון: כל אדם צריך לדעת שלא יהיה לו יותר מידי קר בחורף ולא יותר מידי חם בקיץ.

אילן גילאון: שהוא לא יצטרך להתלבט אם הוא צריך לקנות תרופה.

אילן גילאון: יש למדינת ישראל את הכסף הזה, תלוי איפה היא שמה ובוחרות לשים אותו.

אילן גילאון: אני לא קונה את הסיפור הזה של הדיון עם פקידי האוצר.

אילן גילאון: פקידי האוצר, מבחינתי ומבחינת קבלת ההחלטות, אינם קיימים עכשיו.

אילן גילאון: מי ששם היום פוליטיקאים ומקבלי החלטות להתווכח ולהתמקח כמה שקלים הוא יעביר מפה ואיך מגדילים את זה – רבותיי, לכו תביאו כסף ותעמדו בהתחייבויות שלכם, זה הדבר החשוב ביותר מבחינת ההצבעה.

אילן גילאון: אני מתכוון להשאיר את כל ההסתייגויות שהגשתי בדיון הראשון והיום להימנע מהצבעה, כי אני לא יכול להקל ראש במה שהיושב ראש.

אילן גילאון: אני לא מקל ראש.

אילן גילאון: מצד שני, בדיון במליאה בכנסת בקריאה שנייה ושלישית, אנחנו נקבל כל פשרה שהרוב יקבל מתוך ותחת מחאה, מתוך אמונה שהדבר הזה חייב להשתנות לאותו מקום שהצדק צריך לקבוע אותו.

אילן גילאון: תמיד הצדק צריך לקבוע אותו.

אילן גילאון: המציאות הפוליטית היום יכולה להשתנות מחר.

אילן גילאון: אני נורא מצטער, כי אני האחרון שיגיד לכם שתיאבקו.

אילן גילאון: אני מאמין בחיים ללא מאבק.

אילן גילאון: אנשים צריכים להרבות שמחה בחיים שלהם ולא להיאבק על דברים שהם מובנים מאליהם.

אילן גילאון: הגינות, ככל שתהיה יותר הגינות, ככל שמילה תהיה יותר מילה ואנשים ישרתו את הציבור שהם אמורים לשרת, כך צריך להיות מאבק.

אילן גילאון: כולם כעסו על הנכים האלה שבלמו את המכוניות.

אילן גילאון: אף אחד לא שאל את עצמו מי הביא אותם למצב הזה?

אילן גילאון: איזו החלטה הביאה את האנשים למצב הזה?

אילן גילאון: לכן אני רוצה לסיים את הדברים במחילה ובסליחה, גם בשמי, גם בשם חבריי הטובים שנאבקו ונלחמו כל אחד ואחד מהם פה.

אילן גילאון: אבל אתם שמעתם החלטות מיניסטריאליות משר כזה או משר אחר שהבטיחו ואז כאשר אלי או כל אחד מהחברים האלה מגיעים אליכם, אתם שואלים אותנו כאילו אנחנו באמת קיבלנו ונתנו את ההבטחות האלה.

אילן גילאון: אני רוצה שתבחינו טוב טוב ותבינו טוב טוב מי בסופו של דבר צריך לקבל את ההחלטות?

אילן גילאון: מי קובע מי מקבל כמה ומי משלם כמה?

אילן גילאון: עליכם לשאול רק את השאלה כמה אתם מקבלים.

אילן גילאון: כל אחד מכם צריך לשאול את עצמו את השאלה כמה אני מקבל בסוף בשורה התחתונה?

אילן גילאון: את ההסתייגות אני חייב להשאיר.

אילן גילאון: בסופו של דבר ההחלטה הזאת תתקבל ברוב ומיעוט במליאת הכנסת, שגם העליתי הסתייגויות.

אילן גילאון: ההצבעה תהיה על-פי רוב.

אילן גילאון: כולנו בסופו של דבר נהיה כנועים להחלטת הרוב.

אלי אלאלוף: תודה רבה.

אלי אלאלוף: מוטי, בבקשה.

אילן גילאון: אני באמת רוצה הערכה שלמה לך.

אילן גילאון: אתה הובלת פה מהלך.

אילן גילאון: אני יודע באיזו מציאות אתה נמצא.

אילן גילאון: בעומק הלב שלך אני יודע גם מה אתה מרגיש ברגע הזה.

אילן גילאון: יש אילוצים, אני מבין אותם ואני יודע.

<שמחה בניטה: גם אני אומרת.

<שמחה בניטה: אני אוהבת אותך, אלי.

מרדכי יוגב: ברשות היושב ראש, ברשות כל חבריי חברי הכנסת, בזכות כל חברי הכנסת שנמצאים פה.

אילן גילאון: דרך אגב, שכחתי.

אילן גילאון: הקח"ן הזה, קחו אותו לכל הרוחות מפה.

אילן גילאון: מה אתם מסבכים איתו את כל העניינים?

אילן גילאון: בשביל מה צריך את זה?

אילן גילאון: למה אתם רוצים שהבור יתמלא מחולייתו?

מרדכי יוגב: אני קודם כל רוצה לומר שבליבי אני חד משמעי, ואני מניח שלב כולנו לגמרי עם הנכים.

מרדכי יוגב: בוודאי שהיתה צריכה להיות תוספת והצמדה גם לשכר המינימום וגם לשכר הממוצע במשק.

מרדכי יוגב: אני מסכים עם כל דבריו של חברי, חבר הכנסת אילן גילאון.

מרדכי יוגב: אני רוצה לומר בהערכה גדולה גם ליושב ראש הוועדה וגם לחברי חבר הכנסת ביטן.

מרדכי יוגב: כל מי שהתאמץ פה במאמצים להעלות את קצבאות הנכים – אני חושב שבהחלט צריך להכניס גם את השר"ם בתוך הדברים הללו.

מרדכי יוגב: אני חושב שבתחום הזה אין לי מספיק ניסיון ולא הייתי בעומקם של הדברים ולכן אני רק אומר את הכיוונים.

מרדכי יוגב: אני חושב שצריך היום לקבל את מה שיש ולהמשיך להיאבק על היותר מכך.

מרדכי יוגב: לזרז את קבועי הזמן שבהם יושלמו הקצבאות למעל 4,000 שקלים ולהמשיך את המאבק הזה אל מול האוצר.

<קריאה: למה להיאבק?

<קריאה: זה הכסף שלנו, זה הכסף שלנו.

מרדכי יוגב: מתוך שאני מכיר במאבקם הצודק של הנכים, אני חושב שגם חבריי חושבים כך, אני חושב שצריך לקבל את מה שיש ולהמשיך להיאבק הלאה.

<קריאה: אבל למה להמשיך במאבק, למה לא להיות בבית?

<קריאה: למה לצאת להיאבק כל הזמן?

<קריאה: אתה היית רוצה כל הזמן להיאבק?

<קריאה: אני לא הייתי רוצה להיאבק.

<קריאה: אני רוצה להיות בריאה, לא רוצה להיאבק יותר.

<קריאה: די, אין לי כוחות.

מרדכי יוגב: אנחנו כאן עם חבריי כדי להמשיך ולנסות להשתדל להביא את קצבה הזאת למקום גבוה יותר, מהר יותר בקבועי הזמן.

מרדכי יוגב: גם לנכים מגיע לחיות נורמלי.

<קריאה: אתם קוראים לי להיות עבריינית שאני לא משלמת – לא רוצה להיות עבריינית במדינה שלי.

אלי אלאלוף: אף אחד לא ממליץ.

אלי אלאלוף: דוד, בבקשה.

<קריאה: לא יהיו לי חיים, לא יהיה לאף אחד פה חיים.

<קריאה: כל עוד לנו לא יהיו חיים, גם לכם לא יהיו חיים.

<קריאה: אני מבטיחה לכל אחד ואחד מכם אישית את זה.

<קריאה: לי אין חיים, גם לכם לא יהיו חיים.

<קריאה: לי נמאס כבר ככה לחיות.

<קריאה: אין לי כוחות.

<קריאה: כל פעם שאני באה לפה, אף אחד לא משלם לי.

אלי אלאלוף: אני ממליץ גברת שלא תאיימי.

<קריאה: אני לא מאיימת, אני אומרת את מה שיש לי.

<קריאה: אני מדברת מדם ליבי.

<קריאה: לי אין חיים, גם לכם לא יהיו חיים.

<קריאה: אני אומרת לכם את האמת שלי.

אלי אלאלוף: אני מבקש ממך להתאפק.

<קריאה: להתאבד?

<קריאה: להתאפק, חס וחלילה.

<קריאה: או טו טו נתאבד כולנו.

<קריאה: כולנו רוצים להתאבד כבר.

אלי אלאלוף: גברת, את רוצה להירגע?

<קריאה: זה מה שאתם רוצים, שנמות?

אלי אלאלוף: את רוצה להירגע?

אלי אלאלוף: חבר כנסת ביטן, בבקשה.

דוד ביטן: אני רוצה לענות לנעמי.

דוד ביטן: אין פה תוספת של 150 מיליון, יש פה תוספת של 4.350 מיליארד שקלים לכל שנה.

דוד ביטן: צריך גם לומר את זה.

דוד ביטן: זה לא שעכשיו הוספנו 150.

דוד ביטן: הבסיס זה תוספת של מעל 4.3 מיליארד, שזה כל שנה יתווסף למחיר.

דוד ביטן: זה לא מספיק, אין ויכוח שזה לא מספיק.

דוד ביטן: אין ויכוח שזה לא מספיק וצריכים יותר.

דוד ביטן: אני לא מתווכח על זה, אבל לא סיימנו את הכול עכשיו.

דוד ביטן: הבעיה בהסכם עם ההסתדרות שהמספרים לא היו מדויקים.

דוד ביטן: המספרים שהביאו מביטוח לאומי שונים מהמספרים שאז היו.

דוד ביטן: התקציבים, ההוצאות שהאוצר חישב היו הרבה יותר גבוהים ממה שחישבו באותה ישיבה.

דוד ביטן: לכן זה שינה את הפרמטרים.

דוד ביטן: דבר נוסף, את הקשישים לא לקחנו חשבון כי באמת אמרנו שזה לא עניין של ההסכם וזה עניין אחר.

דוד ביטן: בסופו של דבר שר הרווחה הביא תוספת לכל הקשישים, 50% מהעלייה, וזה שינה עוד פעם את הפרמטרים לרעת הקצבה.

<דורון יהודה: התוספת לא מופיעה.

דוד ביטן: זה לא יהיה 3,700, זה יהיה הרבה יותר מ-3,700.

דוד ביטן: הסיפור של החוק - - -

<דורון יהודה: דוד, לא הוסיפו תקציב לגמלאים, מה אתה מדבר?

דוד ביטן: לא הוסיפו, הכניסו את זה ב-4.2.

דוד ביטן: הוספתם את הגמלאים.

דוד ביטן: הגמלאים לא היו.

דוד ביטן: אתם הסכמתם להוסיף את הגמלאים.

דוד ביטן: עם כל הכבוד, הנכים הסכימו להכניס את הגמלאים.

<קריאה: אז תוסיפו תקציב.

<קריאה: דוד, אנחנו דרשנו את הגדלת התקציב הסתדרות ואתה התעלמת מזה.

דוד ביטן: מה אתה חושב, שאני שר האוצר?

<קריאה: אני יודע שלא, אבל בכל זאת.

דוד ביטן: אני בהסתדרות הוספתי מ-4 מיליארד ל-4.2.

דוד ביטן: לא שאלתי אף אחד, נכון?

דוד ביטן: עכשיו הוספנו עוד 150 מיליון.

דוד ביטן: אבל זאת לא הבעיה, תקשיבו טוב.

דוד ביטן: בגלל שבחוק, משיקולים של תקציבים, לא נקבע תקציב 2019 ו-2020, אז לא יכולים לכתוב את החלוקה כמו שכותבים את זה לגבי 2018.

דוד ביטן: יש ויכוחים עם האוצר על הגידול בנכים שיהיה עד 2020.

דוד ביטן: לא יכולנו לדעת מה יהיה גובה החלוקה ב-2020.

דוד ביטן: אבל, על-מנת להבטיח שבכל מקרה ובכל סיטואציה הקצבה לא תפחת מסכום מסוים, הכנסנו את ההבטחה הזאת של מינימום.

דוד ביטן: זה לא אומר שזה יהיה המינימום.

דוד ביטן: זה גם יכול להיות הרבה יותר מהמינימום וזה יהיה הרבה יותר.

דוד ביטן: ב-2021 תהיה הצמדה.

דוד ביטן: ההצמדה תהיה בין 2% ל-4%.

דוד ביטן: זה יביא את זה בסוף 2021 בטוח ל-4,000 שקלים.

<נעמי מורביה: הצמדה למה?

<נעמי מורביה: כתוב ב-2022.

דוד ביטן: בסוף 2021, במדד שיהיה של תוספת השכר, זה יעלה בין 150 ל-200 שקלים.

דוד ביטן: בגדול, בסוף 2021 בכל סיטואציה זה יגיע ל-4,000 שקלים.

<נעמי מורביה: היא לא צמודה לשכר הממוצע במשק?

דוד ביטן: כן.

דוד ביטן: שכר ממוצע במשק נע כל שנה בין 2% ל-4%.

דוד ביטן: זה בדרך-כלל.

<נתי ביאליסטוק כהן: אתה רוצה להגיד שב-2021 יצמידו את זה רטרואקטיבית אחורה?

דוד ביטן: לא רטרואקטיבית.

<נתי ביאליסטוק כהן: דוד, תיקח בחשבון שחצי מהאנשים שיושבים פה לא יודעים אם יגיעו ל-2022.

דוד ביטן: תנו לי רגע להסביר.

<קריאה: תסביר לי למה בארבע פעימות ולא במכה אחת?

<קריאה: למה?

דוד ביטן: הרי אמרתי שהכסף הזה לא מספיק, אין לנו ויכוח.

אלי אלאלוף: גברת, את באמת מפריעה, אזהרה ראשונה.

דוד ביטן: אנחנו מבטיחים את ה--3,700 אבל זה יהיה הרבה יותר.

דוד ביטן: אנחנו רק מבטיחים בחוק שבכל סיטואציה זה לא יפחת מזה.

<קריאה: אתם לא יודעים לקיים.

דוד ביטן: זה לא נכון.

דוד ביטן: קודם כל, ההבדל מכל ההבטחות שהיו עד היום, שכל הדברים אלה נכנסים לתוך חוק.

דוד ביטן: זה לא משנה מה יהיה תקציב המדינה, זה יהיה בתוך החוק.

דוד ביטן: זה בסופו של דבר מסתובב סביב 3,900-4,000 שקלים, זה א יעזור לאף אחד, זה מה שיהיה בסוף.

אלי אלאלוף: יש לי הרגשה שהגענו לשלב של המשפטים הדמגוגיים.

אלי אלאלוף: אני מאחל לכולם בריאות מלאה.

אלי אלאלוף: תפסיקו לאיים עם משפטים מיותרים.

<אייל כהן: זה לא איומים.

<אייל כהן: אני מקיים, אני לא מאיים.

אלי אלאלוף: לא, אני שומע דברים אחרים.

אלי אלאלוף: תחיו בגיהינום ותחיו בגיהינום, זה המשפטים.

<קריאה: גם ככה אנחנו חיים בגיהינום.

<קריאה: גם ככה אנחנו חיים בגיהינום.

אלי אלאלוף: אחרון הדוברים חבר הכנסת סאלח סעד ואנחנו עוברים לקריאת החוק.

סאלח סעד: שלום לכולם.

סאלח סעד: אני לא מבין למה הנכים צריכים להגיע למצב כזה.

סאלח סעד: באמת, לי נמאס, או לנו נמאס, שמשרד האוצר מורח את הנכים.

סאלח סעד: זאת פשוט מריחה מכוונת.

סאלח סעד: תרשו לי לומר מכוונת, כי זה לא יכול להיות שמשרד האוצר וממשלת ישראל תיתן תשובות לא הולמות כמו שצריך לנכים האלה שנותנים את דם ליבם ונתנו את דם ליבם למדינת ישראל.

סאלח סעד: אני מציע שבסופו של דבר הסכום הכולל שיהיה מחוקק בחוק סעיף בתוך החוק, שהסכום הכולל בסוף התהליך צריך לראות אותו כבר מראש.

סאלח סעד: אם אפשר שהסכום הכולל נראה אותו - - -

אלי אלאלוף: אם היית משקיע קצת זמן בלימוד החוק, זה כתוב.

אלי אלאלוף: יש לי הצעה, תעשה שיעורי בית, חבר הכנסת ואחר-כך נדבר.

סאלח סעד: אדוני היושב ראש, עשיתי שיעורי בית, הכול בסדר.

סאלח סעד: אני יודע על מה אני מדבר.

אלי אלאלוף: אתה לא יודע על מה אתה מדבר.

סאלח סעד: אז אני אומר שבמקום שהאוצר - - -

אלי אלאלוף: שר הרווחה לפני מספר שנים היה הבוס הפוליטי שלך.

סאלח סעד: סליחה, נו, באמת.

סאלח סעד: זה פופוליסטי מה שאתה אומר עכשיו.

מירב בן ארי: ואתה לא?

מירב בן ארי: לא היית באף דיון.

אלי אלאלוף: לך מותר להיות דמגוג?

אלי אלאלוף: מספיק כבר?

סאלח סעד: שר האוצר צריך להיות אמון כלפי הנכים האלה.

אלי אלאלוף: תסיים בבקשה.

סאלח סעד: זה מה שצריך לעשות.

סאלח סעד: הוא צריך והפקידים - - -

אלי אלאלוף: באת פעם אחת לישיבה על הנכים?

אלי אלאלוף: אתה עכשיו מטיף לנו.

סאלח סעד: אלי, אני ארבעה חודשים בכנסת, כבר השתמשתי הרבה ישיבות אצלם.

סאלח סעד: כל ישיבה אצלם אני נמצא איתם.

סאלח סעד: מגיע להם את הכסף שהם מבקשים בזכות ולא בחסד.

סאלח סעד: בשביל כך אני אומר שהאוצר צריך להיות יותר הגון וצריך לשלם את מה שמגיע להם עם כל מה שמשתמע מכך.

אלי אלאלוף: אני רק רוצה להגיד לך דבר אחד.

אלי אלאלוף: תוספת במהלך הארבע שנים הקרובות של 4.35 מיליארד זה תוספת לתקציב הנכים של 50% וזה לא מספיק.

סאלח סעד: ארבע פעימות עד 2022.

אלי אלאלוף: זה א מספיק, זה מה שיש לי להגיד.

אלי אלאלוף: בבקשה, אנחנו עוברים להקראה.

אלי אלאלוף: אני מבקש שקט מוחלט כדי שתקשיבו טוב כי אנחנו מצביעים על כל סעיף וסעיף.

<נעה בן שבת: סעיף 1 קראנו אותו כבר.

<נעה בן שבת: סעיף 1 נוגע להצמדה.

<נעה בן שבת: הצמדה משנת 2022 ואילך לשכר הממוצע ב-1.1 כל שנה.

<נעה בן שבת: יש גם שתי הסתייגויות.

<נעה בן שבת: התייחסנו להסתייגות אחת של קבוצת יש עתיד, קבוצת הרשימה המשותפת, קבוצת המחנה הציוני וקבוצת מרצ.

<נעה בן שבת: ההסתייגות שלהם הציעה שההצמדה תחל החל משנת 2019 ובשנת 2018 לפי השיעור כאמור - - -

מיקי רוזנטל: אנחנו מורידים את ההסתייגות הזאת.

מיקי רוזנטל: אנחנו מבקשים הסתייגות דיבור במליאה.

<נעה בן שבת: אם יש לכם הסתייגויות אחרות, אין לכם בקשת רשות דיבור.

אילן גילאון: למה?

אילן גילאון: אנחנו יכולים להשאיר את זה במליאה וגם פה.

אילן גילאון: אני לא מוריד את זה.

<נעה בן שבת: קראנו את ההסתייגות שלהם והסברנו אותה כאן.

<נעה בן שבת: היתה הסתייגות חלופית של המחנה הציוני שביקש שההצמדה לשכר הממוצע תהיה מחודש יולי 2019 ואילך.

<נעה בן שבת: את ההסתייגות החלופית הזאת אתה מוריד?

מיקי רוזנטל: אני מוריד.

<נעה בן שבת: אז יש לנו קודם הצבעה על הסתייגות לסעיף 1 של סיעת יש עתיד, הרשימה המשותפת, המחנה הציוני וקבוצת מרצ.

<נעה בן שבת: קודם מצביעים על ההסתייגות ואחרי זה אפשר להצביע על הסעיף.

אילן גילאון: אני הייתי מציע שבוועדה כולם יצביעו על ההסתייגויות.

אילן גילאון: במליאה כבר אין לנו שליטה.

אלי אלאלוף: היות וחלק מאיתנו הסכימו להוריד את ההסתייגות הזאת - - -

אילן גילאון: אני לא הסכמתי.

אלי אלאלוף: לא, אמרתי חלק.

אלי אלאלוף: אני מבקש להצביע על ההסתייגות של יש עתיד ושל מרצ.

אלי אלאלוף: מי בעד ההסתייגות?

אלי אלאלוף: בעד – 1

אלי אלאלוף: ההסתייגות של סיעת יש עתיד וסיעת מרצ לסעיף 1 לא נתקבלה.

אלי אלאלוף: ההסתייגות לא התקבלה.

מיקי רוזנטל: אני מבקש להירשם להסתייגות דיבור.

אלי אלאלוף: מי בעד סעיף 1 כפי שכבר קראנו?

אילן גילאון: אני לא משתתף בהצבעה.

אלי אלאלוף: מי בעד סעיף 1?

אלי אלאלוף: מי נגד?

אלי אלאלוף: בעד – 6

אלי אלאלוף: סעיף 1 נתקבל.

אלי אלאלוף: סעיף 1 התקבל.

אלי אלאלוף: אילן גילאון לא השתתף בהצבעה.

<נעה בן שבת: סעיף 2 גם אותו קראנו, סעיף 32 לחוק העיקרי.

<נעה בן שבת: במקום הקטע החל במילים "סכום השווה" ועד המילה "אחוזים" יבוא "הסכום השווה לשיעור כמפורט להלן" ובסופו יבוא "1.

<נעה בן שבת: בשנת 2018 54.92%.

<נעה בן שבת: 2.

<נעה בן שבת: בשנת 2019 57.82%.

<נעה בן שבת: 3.

<נעה בן שבת: בשנת 2020 ואילך 56.19%.

<נעה בן שבת: " בסעיף הזה יש הסתייגות של קבוצת מרצ והרשימה המשותפת.

<נעה בן שבת: הן מציעות שהחל משנת 2021 ישפה אוצר המדינה את המוסד בכל שנת כספים בסכום שלא יפחית מ-4.341 מיליארד שקלים חדשים בעד ההגדלות של הקצבאות לפי פרק ט' ולפי סעיף 251".

אילן גילאון: את ההסתייגות אנחנו יכולים את זה להסיר.

אלי אלאלוף: אין הסתייגויות יותר.

<יעל אגמון: צריך לתקן את המספרים.

<יעל אגמון: לאור השינויים הבאים צריך לתקן את המספרים.

<יעל אגמון: בתום הדיון של השיפוי נעביר את המספרים המדויקים.

<נעה בן שבת: במקום ה-4.2 אנחנו מגדילים את זה.

<יעל אגמון: נכון.

<יעל אגמון: בסוף הדיון נחשב ונעביר לוועדה את המספרים המדויקים.

<קריאה: למה לא עכשיו?

<יעל אגמון: זה פשוט עניין טכני.

אלי אלאלוף: זה עניין טכני, יש הסכמה עקרונית.

<נעה בן שבת: אפשר לאשר את הסעיף.

אלי אלאלוף: זה עניין של התחשבנות בין האוצר לביטוח הלאומי.

אלי אלאלוף: אנחנו מצביעים על סעיף 2.

אלי אלאלוף: בדרך-כלל בהצבעות אין הערות ביניים.

אלי אלאלוף: אני מבקש שתכבדו אותנו, זה הרגע שלנו.

אלי אלאלוף: כדאי שנצביע בצורה שקטה ומסודרת.

אלי אלאלוף: מי בעד סעיף מס' 2?

<נעה בן שבת: בכפוף לסכומים שנקבל אחר-כך ממשרד האוצר ומהמוסד לביטוח לאומי.

אלי אלאלוף: היות והמציעים הורידו את ההסתייגויות, מי בעד סעיף 2?

אלי אלאלוף: מי נגד?

אלי אלאלוף: בעד – 9

אלי אלאלוף: סעיף 2 נתקבל.

אלי אלאלוף: סעיף 2 התקבל.

<נעה בן שבת: עכשיו אנחנו בסעיף 2א.

<נעה בן שבת: "תיקון סעיף 186.

ברישא המילים: אפשר להצביע על הסעיף הזה.

ברישא המילים: הסעיף הזה קשור בסעיף הבא.

ברישא המילים: הוא קשור לאיחוד הקח"ן.

ברישא המילים: סעיף 2א מתקן את סעיף 196.

ברישא המילים: לפי מה שמוצע בנוסח הזה הקח"ן ייחשב כחלק מהקצבה החודשית המלאה.

אלי אלאלוף: אנחנו מצביעים על סעיף 2א.

אלי אלאלוף: מי בעד?

אלי אלאלוף: מי נגד?

אלי אלאלוף: בעד – 9

אלי אלאלוף: סעיף 2א נתקבל.

אלי אלאלוף: סעיף 2א התקבל.

אלי אלאלוף: אילן גילאון לא משתתף.

<נעה בן שבת: הסעיף הבא שלנו הוא סעיף 200.

<נעה בן שבת: הוא הסעיף שבו נעשה שינוי גדול לעומת הנוסח הקודם.

<נעה בן שבת: הסעיף כרגע מציע שבקצבה החודשית המלאה ייכללו גם סכום של 107% מקצבת יחיד מלאה, כפי שהיה עד היום, אבל גם הסכום של הקח"ן בשיעורו הגבוה, זאת אומרת, 20.6%.

<נעה בן שבת: זה לא חל לגבי מי שחלות עליו הוראות סעיף 307.

<נעה בן שבת: זאת אומרת, מי שנמצא במוסד במימון ציבורי.

<נעה בן שבת: בנוסף לכך, ייכלל בו גם סכום התוספת.

<נעה בן שבת: יהיה פה תיקון מסוים בסכום התוספת.

<נעה בן שבת: לא הצבענו עדיין על הסעיף הזה.

<נעה בן שבת: אחר-כך פסקאות 2 ו-3 לסעיף הזה הן רק תיקוני ניסוח בלבד.

<יעל סלנט: "תיקון סעיף 200 בסעיף 200 לחוק העיקרי 3.

<יעל סלנט: בסעיף 200 לחוק העיקרי – (1) בסעיף קטן (א), במקום "29%" יבוא "35.33%" ובמקום הסיפה החל במילה "לקצבת" יבוא "לקצבה ששיעורה הוא צירוף השיעורים שלהלן מקצבת יחיד מלאה (להלן – קצבה חודשית מלאה): (1) 107%; (2) 20.6% למעט מי שחלות לגביו הוראות סעיף 307; (3) 21.75";

<נעה בן שבת: אני רוצה להסביר על הסכומים שמדובר בהם.

<נעה בן שבת: הסכומים של 29% שהופכים להיות 37.35% זה העלאת הדיסריגרד לסכום של 3,700 שקלים.

אלי אלאלוף: רק שתבינו, זאת קפיצה מ-2,800 ל-3,700.

<קריאה: עוד ארבע שנים.

אלי אלאלוף: עכשיו, עכשיו.

מיקי רוזנטל: גם ככה המצב קשה, למה להגיד סתם דברים?

<נעה בן שבת: התחולה היא למרץ.

אלי אלאלוף: נתי, אתה כלכלן, אתה יודע מה זה מאמץ.

<נעה בן שבת: התחולה של ההוראה הזאת היא למרץ.

<נעה בן שבת: הסכום הנוסף זה ה-20.6%.

<נעה בן שבת: זה מה שהיה הקח"ן, אבל בשיעור הגבוה שלו.

<נעה בן שבת: אנחנו מדברים על סכום של 452 שקלים חדשים.

<נעה בן שבת: זה אומר שזאת תוספת של עוד 300 שקלים, למי שקיבל בעבר את הקח"ן בשיעור הנמוך שלו ועוד תוספת של 100 שקלים למי שקיבל את הקח"ן בשיעור הבינוני.

<נעה בן שבת: פסקה 3 מדברת על התוספת החדשה שניתנת כאן לפי הצעת החוק.

<נעה בן שבת: היא תוספת של 470 שקלים.

<נעה בן שבת: השיעור, כמו שאמרנו, 21.47%.

<נעה בן שבת: יש כמה הסתייגות לסעיף.

<יעל סלנט: "(2) בסעיף קטן (ב), במקום הסיפה החל במילים "(לקצבה בשיעור זה" יבוא "(להלן – קצבת יחיד מלאה)"; (3) בסעיף קטן (ג), במקום הקטע החל במילה "בנוסף" ועד המילה "תוספת" יבוא "נוסף על קצבה חודשית מלאה, תוספת".

<נעה בן שבת: יש פה כמה הסתייגויות לסעיף.

אלי אלאלוף: אתן משאירים אותן, חברים?

מיקי רוזנטל: אני מוריד.

<נעה בן שבת: אז הסתייגות על הדיסריגרד של קבוצת יש עתיד יורדת.

<נעה בן שבת: קבוצת המחנה הציוני, אתם מורידים את ההסתייגות?

מיקי רוזנטל: כן.

<נעה בן שבת: גם ההסתייגות לגבי שכר המינימום?

<אלכס פרידמן: כבוד היושב ראש, כבוד היושב ראש.

אלי אלאלוף: אלכס, רק שנייה.

אלי אלאלוף: תאפשר לנו לסיים את הקריאה ונחזור אליך.

<נעה בן שבת: יש לנו פה הסתייגות אחת שדיברה על 4,300.

<נעה בן שבת: הסתייגות שנייה דיברה על להשוות לשכר המינימום.

<נעה בן שבת: בהסתייגות הזאת קבוצת יש עתיד הורידה את ההסתייגות שלה.

<נעה בן שבת: קבוצת מרצ?

אילן גילאון: לא מורידים.

<נעה בן שבת: קבוצת הרשימה המשותפת?

אילן גילאון: הם הודיעו שהם איתנו.

<נעה בן שבת: קבוצת המחנה הציוני?

מיקי רוזנטל: הורדנו.

<נעה בן שבת: חברת הכנסת יוליה מלינובסקי.

מיקי רוזנטל: אנחנו ביקשנו את כל ההסתייגויות להפוך זכות דיבור.

<נעה בן שבת: הסתייגות דיבור היא רק למי שאין לו הסתייגויות.

<נעה בן שבת: לכן אנחנו לא יכולים לתת.

<נעה בן שבת: ההסתייגות מדברת על כך שבמקום 29% מהשכר הממוצע בדיסריגרד, יבוא שכר המינימום כמשמעותו לפי חוק שכר המינימום.

<נעה בן שבת: זאת אומרת, הדיסריגרד יהיה בגובה שכר המינימום.

<נעה בן שבת: זאת הסתייגות של קבוצת מרצ וקבוצת הרשימה המשותפת.

<קריאה: אתם נאצים, נאצים.

אלי אלאלוף: מי אמר את ?

אלי אלאלוף: תוציאו אותו מי שאמר את המילה הגסה, הזוועה הזאת.

אילן גילאון: תוציאו את מי שאמר את זה.

אלי אלאלוף: תוציאו אותו, בבקשה.

אילן גילאון: אנחנו נאצים?

<קריאה: כן, אתם נאצים, נאצים.

אלי אלאלוף: את יכולה לסיים?

<נעה בן שבת: כן.

<נעה בן שבת: זאת הסתייגות ראשונה לסעיף הזה.

<נעה בן שבת: אפשר להצביע על ההסתייגות הזאת.

<נעה בן שבת: הסתייגות של קבוצת מרצ וקבוצות הרשימה המשותפת, שהדיסריגרד יהיה בגובה שכר המינימום.

אלי אלאלוף: מי בעד?

אלי אלאלוף: מי נגד?

אלי אלאלוף: בעד – 2

אלי אלאלוף: נמנעים – 2

מיקי רוזנטל: קרן אלהרר ואני נמנענו.

אילן גילאון: אני לא משתתף בהצבעה.

אלי אלאלוף: ההסתייגות לא נתקבלה.

<נעה בן שבת: אנחנו בסעיף 3.

<נעה בן שבת: הסתייגות נוספת בסעיף הזה לעניין הדיסריגרד של קבוצת הרשימה המשותפת ובמקור גם של קבוצת המחנה הציוני.

<נעה בן שבת: ההסתייגות הזאת מבקשת למחוק לחלוטין את כל מבחן ההכנסה מנושא הנכות.

מיקי רוזנטל: אנחנו מסירים את ההסתייגות.

<נעה בן שבת: נשארת ההסתייגות של קבוצת הרשימה המשותפת.

אלי אלאלוף: מי בעד ההסתייגות?

אלי אלאלוף: מי נגד?

אלי אלאלוף: בעד – 2

אלי אלאלוף: נמנעים – 1

קארין אלהרר: אני נמנעת.

אלי אלאלוף: ההסתייגות לא התקבלה.

<נעה בן שבת: הסתייגות נוספת לסעיף 3 של קבוצת יש עתיד, קבוצת מרצ, קבוצת הרשימה המשותפת וקבוצת המחנה הציוני.

<נעה בן שבת: הם ביקשו להכליל פה עוד שתי פעימות.

<נעה בן שבת: אחת של 373 שקלים ואחת בסכום כפול ממנה.

<נעה בן שבת: זאת אומרת, מ-1.1.2020 ועד 31.12.2020 373 שקלים.

<נעה בן שבת: מ-1.1.2021 ואילך כפול.

קארין אלהרר: אלי, בוא נדחה את ההצבעה לסעיף הזה.

מיקי רוזנטל: כי אנחנו צריכים לקבל תשובה על ה-3,700 ואז אנחנו נסיר את ההסתייגות.

אילן גילאון: אני לא מסיר.

אלי אלאלוף: צהריים טובים, אני מחדש את הישיבה.

אלי אלאלוף: אנחנו בהסתייגות מס' 6.

<נעה בן שבת: הסתייגות של קבוצת יש עתיד, קבוצת מרצ, קבוצת הרשימה המשותפת והמחנה הציוני.

<נעה בן שבת: ההסתייגות דיברה על שתי פעימות.

מיקי רוזנטל: אנחנו מבקשים זכות דיבור במליאה.

אלי אלאלוף: אוקיי.

אלי אלאלוף: אבל אנחנו כרגע מצביעים על הסתייגות מס' 6.

<נעה בן שבת: ההסתייגות היא של סיעת יש עתיד, סיעת מרצ, סיעת הרשימה המשותפת וסיעת המחנה הציוני.

<נעה בן שבת: מציעים שמ-1.1.2020 עד דצמבר 2020 תהיה תוספת של 373 שקלים ומ-1.1.2021 תהיה עוד פעימה בסכום כפול ממנה ותחליף את הפעימה הקודמת.

אלי אלאלוף: אנחנו חוזרים ומנסים להתקדם.

אלי אלאלוף: אנחנו בהסתייגות מס' 6.

<נעה בן שבת: הסתייגות של סיעת יש עתיד, סיעת מרצ, סיעת הרשימה המשותפת וסיעת המחנה הציוני.

<נעה בן שבת: היא אומרת בעצם עוד שתי פעימות.

<נעה בן שבת: פעימה ראשונה בשנת 2020 של 373 שקלים ופעימה נוספת בסכום כפולה שתחל מ-1.1.2021 ואילך.

אלי אלאלוף: מי בעד ההסתייגות?

אלי אלאלוף: מי נגד?

אלי אלאלוף: בעד – 4

אלי אלאלוף: נמנעים – 1 הסתייגות מס' 6 של קבוצת מרצ והרשימה המשותפת לסעיף 3 לא נתקבלה.

אלי אלאלוף: ההסתייגות נפלה.

אלי אלאלוף: חוזרים לסעיף 3.

אלי אלאלוף: חברים, אתם לא יכולים לשבת ולהפריע לחברי כנסת.

דוד ביטן: חאג' אתה מצביע נגד, אני לא מבין.

דוד ביטן: אמרת שאתה מוריד אז למה אתה מצביע.

אלי אלאלוף: לא נורא, בואו נתקדם.

<נעה בן שבת: עכשיו חוזרים לסעיף 3.

<נעה בן שבת: בהמשך לבדיקת המספרים בין הביטוח הלאומי - - -

אלי אלאלוף: אנשי האוצר, החוצה.

אלי אלאלוף: אנשי האוצר תתייעצו בחוץ.

<נעה בן שבת: אנחנו בסעיף 3 שהצבענו על הסתייגויות לגביו.

<נעה בן שבת: באותו סעיף הקראנו סכומים לגבי סעיף 200(א)(3) בו.

<נעה בן שבת: כפי שמנסר לנו הסכום המעודכן צריך להיות 21.40 ולא 21.47 כפי שהקראנו קודם.

<נעה בן שבת: זה מביא אותנו ל-470 שקלים.

<נעה בן שבת: אפשר להצביע על הסעיף הזה, סעיף 3.

אלי אלאלוף: מי בעד סעיף 3?

אלי אלאלוף: מי נגד?

אלי אלאלוף: בעד – 8

אלי אלאלוף: נמנעים – 2 סעיף 3 התקבל.

אלי אלאלוף: סעיף 3 התקבל.

<נעה בן שבת: עוד תיקון.

<נעה בן שבת: הביטוח לנו קודם האוצר והביטוח לאומי להביא סכומים מעודכנים לגבי סעיף 2 שקראנו אותו קודם, לגבי סכומי השיפוי.

<נעה בן שבת: הסכומים הם כלהלן: בשנת 2018 זה 55.83%.

<נעה בן שבת: זה מתייחס לתקופה החל מ-1.3.2018.

<נעה בן שבת: בשנת 2019 זה 58.04% ובשנת 2020 ואילך זה 56.41%.

אלי אלאלוף: מי בעד?

<נעה בן שבת: כבר הצבענו על זה רק ביקשנו הבהרה למספרים.

אלי אלאלוף: אושר.

<נעה בן שבת: עכשיו אנחנו בסעיף 4 שהוא ביטול סעיף 200א.

<נעה בן שבת: סעיף 200א הוא הסעיף היום שעוסק בקצבה החודשית הנוספת.

<נעה בן שבת: כיוון שהקבצה החודשית הנוספת עוברת לתוך קצבה חודשית מלאה, לכן הסעיף הזה מבוטל.

<נעה בן שבת: אני רוצה להזכיר ואמרנו את זה כבר בדיון הקודם, שיחד איתו מבוטלת גם ההוראה ששימרה בצורה מדורגת את הדיסריגרד למשך איזו תקופה בחלקים יורדים והולכים.

<נעה בן שבת: אבל, לפי ההסבר שקיבלנו מהמוסד לביטוח לאומי, המשמעות שאנחנו מכניסים את הדיסריגרד לתוך הקצבה החודשים ומגדילים את הקצבה החודשית המלאה, שגם אם הסכומים האלה עומדים לניכוי בגלל מבחן הכנסה, המשמעות היא שאמנם הם יעמדו לניכוי אבל הניכוי יימשך למשך תקופה הרבה יותר ארוכה ולכן אנשים ימשיכו ויקבלו את קצבת הנכות במשך תקופה יותר ארוכה.

<נעה בן שבת: זה ההסבר שמסר לנו המוסד לביטוח לאומי.

<נתי ביאליסטוק כהן: הבנת מה שאמרת?

<נעה בן שבת: אני הבנתי מה שאמרתי ואני יכולה להסביר מחדש ולנסות שגם אחרים יבינו אם זה לא היה מובן.

<שמחה בניטה: הם עשו כאן דבר שבעיניי הוא חמור.

<שמחה בניטה: עד עכשיו ב-2001-2002 לנכים קשים יש את הקצבה שנקראת קח"ן.

<שמחה בניטה: אותה נתנו לפי דירוג של מגבלה.

<שמחה בניטה: מה עשיתם?

<שמחה בניטה: לקחתם את קח"ן, שלנו הנכים הקשים של 188%, היה איזה יתרון בהכנסה אבל לא יתרון בצרכים שלנו ואיחדתם את זה עם הקצבה החודשית.

<שמחה בניטה: אז יצא, שכדי שכולם יקבלו באופן שוויוני אז לנו תיתנו 300 או 340 ולכל אלה שקיבלו 105 שקלים קח"ן או כלל לא קיבלו קח"ן, הם יקבלו בהדרגה כדי להיות מושווים לנכים הקשים.

<שמחה בניטה: אני חושבת שהדבר הזה בעצם בא לתקוף את הנכים הקשים.

אלי אלאלוף: קודם כל, לא הורדנו מאף אחד.

<שמחה בניטה: לא הורדתם, אתם מוסיפים.

אלי אלאלוף: את רוצה תשובה?

אלי אלאלוף: לא הורדנו מהקשים כדי לתת לאחרים.

<שמחה בניטה: לא אמרתי שהורדתם אלא לא העליתם.

אלי אלאלוף: אני שוב מסביר.

אלי אלאלוף: אני לא אומר מה שאת אומרת, אני מסביר מה המצב.

אלי אלאלוף: אנחנו לא הורדנו מאף אחד.

אלי אלאלוף: הוספנו למי שהיה עם קצבת קח"ן נמוכה.

אלי אלאלוף: העיניים של מישהו צרות על חשבון של החלש יותר?

<שמחה בניטה: חס וחלילה.

אלי אלאלוף: אז אנחנו נשאיר את זה ככה.

אלי אלאלוף: אדרבה, בקח"ן הוספנו לאנשים שהיו מוזנחים מאוד.

אלי אלאלוף: זה לא לוקסוס.

אלי אלאלוף: זה לכולם.

<שמחה בניטה: אבל זה לא יכול להיות שהנכים הקשים לא יקבלו יותר.

<שמחה בניטה: ההוצאות הרבה יותר גדולות, אין מה לעשות.

אלי אלאלוף: עכשיו זה אומר שמעכשיו הקצבאות יעלו לכולם באותה צורה.

אילן גילאון: אבל אדוני, זה נשאר באותה מסגרת של הקצבה שסיכמנו עליה, זה לא מעבר לזה.

אילן גילאון: לכן יש בזה הרעת תנאים ולא הטבת תנאים.

<שמחה בניטה: עם כל הכבוד ואני מאוד מעריכה, אבל לא יכול להיות - - -

אלי אלאלוף: נקודה ברורה לכולם, כל אחד יישאר בעמדתו.

<שמחה בניטה: אין מה לעשות, הצרכים הם שנים ובגלל זה הם נתנו את התוספת הזה.

<שמחה בניטה: לא נתנו בגלל הפרצוף היפה שלנו.

<שמחה בניטה: עם כל הכבוד.

אלי אלאלוף: א', הוא יפה.

<קריאה: הצרכים שונים לגמרי בין נכה קל לנכה קשה.

<קריאה: אתה לא יכול להשוות אותנו.

אלי אלאלוף: אני חושב שלכולם צריך לשפר.

אלי אלאלוף: ביטוח לאומי רוצה לתת הסבר נוסף?

<שמחה בניטה: אז שביטוח לאומי לא יעשה ועדות.

<שמחה בניטה: אז לא צריך לעשות ועדות.

אלי אלאלוף: שמחה, את יודעת שאני מאוד מכבד אותך אבל את לא יכולה לדבר כל הזמן.

אלי אלאלוף: אני מתנצל, אבל מספיק.

<דורון יהודה: הוא מנסה לדבר.

אלי אלאלוף: אתה הדובר של כולם?

<דורון יהודה: כן, בשביל זה אני פה.

<שלומי מור: אני מהמוסד לביטוח לאומי.

<שלומי מור: האחדה של הקח"ן מבוססת על המלצה חד משמעית של הביטוח הלאומי שביקשה, כמו שאדוני אמר, לתת מענה לנכים שהיו הכי מוזנחים.

<שלומי מור: לפי הנתונים שלנו היו ברף העוני הכי נמוך ובמצב הכי קשה.

<שלומי מור: לצורך זה, בין היתר, בעקבות הלחץ של הוועדה וחברי הכנסת, האוצר הוסיף עוד 100 מיליון שקלים.

אילן גילאון: אם אתה רוצה להגיד את זה, תתאר את התנהלות הקצבה באופן נומינאלי.

אילן גילאון: עם הקח"ן ובלי הקח"ן לאן אני מגיע, כי אחרת מה הטעם להגיד את זה?

<שלומי מור: אז מי שהיום היה זכאי לקח"ן של 150 שקלים, הקח"ן שלו יעלה ויעמוד על 450 שקלים.

<שלומי מור: זאת אומרת, 300 שקלים פלוס אותם 470 שקלים שיקבלו כלל ציבור הנכים.

<שלומי מור: זאת אומרת שהוא יקבל 770 שקלים.

<שלומי מור: מי שהיה זכאי לקח"ן של 350 שקלים, יקבל עוד 100 שקלים כדי להגיע ל-450 ו-470 שמקבלים כולם, הוא יקבל 570 שקלים.

<שלומי מור: מי שקיבל כבר היום את הקח"ן המלא של ה-450 שקלים - - -

אילן גילאון: אז למה אתה מערבב את הטחינה?

אלי אלאלוף: אילן, תאפשר לו.

אילן גילאון: -- קצבה חודשים נוספת.

אילן גילאון: למה אתה מערבב - - -

אלי אלאלוף: תן לו לסיים.

<שלומי מור: נהפוך הוא.

<שלומי מור: פעם ראשונה, אדוני, במקום שיהיה קח"ן בסעיף נפרד וקצבה בסעיף נפרד, הכול נמצא יחד בבסיס אחד.

<שלומי מור: כבר אי-אפשר יהיה לזגזג בין מספרים.

<שלומי מור: יש סכום אחד קבוע בסיסי וממנו בתקווה נמשיך ונעלה הלאה.

אלי אלאלוף: תודה, עד כאן הנקודה הזאת.

<נעה בן שבת: רק אולי סביר שהמשמעות של ההגדלה הזאת מביאה את הקצבאות כולן לסכום של 2,277 שקלים.

<נעה בן שבת: אם הבנתי נכון, הסכום הזה נועד היה וחשוב בעיניי חברי הכנסת כהעלאה משמעותית של סכום הקצבאות.

אלי אלאלוף: אני רוצה להגיד לכם שהעלאת הקצבה בשיטות שהצגנו – אדוני, אני מזמין אותך לשיחה אישית איתי ואני אקדיש לך את הזמן, אבל תן לנו להתקדם.

<קריאה: תן לי דקה, דקה.

אלי אלאלוף: לא, אני מכבד אותך יותר מידי כדי לתת לך להתבטא בדקה.

<קריאה: אני רוצה לחיות בכבוד.

<קריאה: אתם רוצים להיות יפי נפש.

<קריאה: אתם מעלים את שכר המינימום לרמה שאנחנו לא יכולים לעמוד בו.

אלי אלאלוף: אני מצטער, אתה כבר לא בנושא.

<קריאה: - - -

אלי אלאלוף: אדוני, אל תביא אותי לצעד דרסטי כלפיך, מספיק.

אלי אלאלוף: חבר'ה, זאת פעם ראשונה שכל קבוצת הנכים היא מעל לקו העוני.

אלי אלאלוף: פעם ראשונה, תבינו.

<קריאה: באיזה תסריט, באיזה עולם?

אלי אלאלוף: בסכום.

<קריאה: כולם כאן מתחת לקו העוני.

אלי אלאלוף: מעל ל-3,000 שקל עליתם מעל לקו העוני.

אלי אלאלוף: זה לא מספיק, אבל תבינו שזה צעדים.

<קריאה: אנחנו נכנסים לחובות כי אנחנו צריכים לשלם למטפלים שלנו.

אלי אלאלוף: גברת, פעם הבאה את יוצאת.

אלי אלאלוף: אני כבר הזהרתי אותך מספיק.

<קריאה: למה לסתום לאנשים את הפה?

<קריאה: אתה סותם לי את הפה.

<קריאה: אני הופכת להיות עבריינית.

<קריאה: למה?

אלי אלאלוף: אנחנו מצביעים על סעיף 4.

אלי אלאלוף: מי בעד?

אלי אלאלוף: מי נגד?

אלי אלאלוף: בעד – 9

אלי אלאלוף: נמנעים – 1 סעיף 4 התקבל.

אילן גילאון: אני לא משתתף בהצבעה.

אלי אלאלוף: סעיף 4 התקבל.

<נעה בן שבת: "תיקון סעיף 201 4א.

<נעה בן שבת: בסעיף 201(א), במקום "200(א), (ג) ו-(ד)" יבוא "200(א)(1), (ג) ו-(ד)" ובסופו יבוא "וכן לקצבה כאמור בסעיף 200(א)(3).

<נעה בן שבת: " כאן אנחנו מדברים על הקצבה החודשית החלקית שמשולמת למי שדרגת אי הכושר שנקבעה לו היא 74% ומטה.

<נעה בן שבת: אנחנו אומרים שאותה קצבה שכללנו אותה, אותם 107% מקצבת יחיד מלאה שכללנו אותם ב-200(א)(1), כמו גם התוספות של בן הזוג ושל הילדים, הן מחושבות באופן חלקי.

<נעה בן שבת: אבל התוספת שניתנת עכשיו לפי סעיף 200(א)(3), התוספת החדשה של אותם 470 שקלים, היא ניתנת במלואה ללא ניכוי יחסי בהתאם לאחוז הנכון.

<נעה בן שבת: היום הרכיב של הקח"ן לא משולם לקבוצה הזאת והוא גם לא מובא בחשבון כאן לעניין הקבוצה הזאת.

אלי אלאלוף: מי בעד הסעיף הזה?

אלי אלאלוף: בעד – 9

אלי אלאלוף: נמנעים –אין סעיף 4א התקבל.

אילן גילאון: אני לא משתתף בהצבעה.

אלי אלאלוף: סעיף 4א התקבל.

<יעל סלנט: "תיקון סעיף 202 4ב.

<יעל סלנט: בסעיף 202(א) לחוק העיקרי – (1) סעיף קטן (א) – בטל; (2) בסעיף קטן (ב)(3), במקום "הקצבה הקובעת" יבוא "קצבה חודשית מלאה"

<נעה בן שבת: זה סעיף יותר נוסחי.

<נעה בן שבת: כיוון שביטלנו את אותה קצבה חודשית נוספת אז אין צורך בהגדרה "קצבה קובעת" באותו סעיף ואנחנו מתייחסים לקצבה החודשית המלאה לעניין אותו סעיף, זה הסעיף של הניכוי מהשכר.

אלי אלאלוף: מי בעד הנוסח של סעיף 4ב?

אלי אלאלוף: בעד – 8

אלי אלאלוף: נמנעים –1 סעיף 4ב התקבל.

אלי אלאלוף: סעיף 4ב התקבל.

<נעה בן שבת: אפשר לעבור לסעיף 5.

<יעל סלנט: "תיקון סעיף 206א 5.

<יעל סלנט: בסעיף 206א(ב) לחוק העיקרי – (1) בפסקה (1), במקום "150%" יבוא "188%"; (2) בפסקה (2), במקום "100%" יבוא "111.9%";

אחרי פסקה  יבוא: (4) 9.14% למי שמתקיים בו האמור בפסקה (1) או (2), נוסף על האמור באותה פסקה".

<נעה בן שבת: זאת הוראת השר"ם.

<נעה בן שבת: זאת הגמלה הנוספת לנכה קשה שמשולמת למי שמקבל קצבת שירותים מיוחדים.

<נעה בן שבת: כאן, בשתי הרמות הגבוהות, אז גם יש תיקון נוסחי לגבי שיעור הקצבה, וזה כבר ניתן, זה בפסקאות 1 ו-2.

<נעה בן שבת: פסקה 3 מבהירה, שמי שמתקיים בו פסקה 1 או 2, זאת אומרת, שתי הרמות הגבוהות של הזכאות לקצבת שירותים מיוחדים, זכאים לתוספת של 9.14% מקצבת יחיד מלאה, דהיינו, לתוספת של 200 שקלים.

<נעה בן שבת: לסעיף 5 יש הסתייגות של קבוצת יש עתיד, קבוצת מרצ, קבוצת הרשימה המשותפת וקבוצת המחנה הציוני.

<נעה בן שבת: הם מציעים שלקצבאות האמורות בפסקאות 1 ו-2 יתווסף החל מ-1.1.2020 סכום של 282 שקלים חדשים והסכום הזה יעודכן בכל שנה בהתאם לשכר הממוצע.

אלי אלאלוף: מי בעד ההסתייגות?

אלי אלאלוף: בעד – 4

אלי אלאלוף: נמנעים – אין ההסתייגות של קבוצת יש עתיד, קבוצת מרצ, קבוצת הרשימה המשותפת וקבוצת המחנה הציוני לסעיף 5 לא התקבלה.

<קריאה: את העיוורים אתם לא סופרים ממטר.

אלי אלאלוף: ההסתייגות לסעיף 5 לא התקבלה.

אלי אלאלוף: מה ההערה?

<נתי ביאליסטוק כהן: ברשותכם, מדובר בקיפוח של כל מי שמקבל שר"ם בדרגה נמוכה יותר ואני לא מוצא לכך שום סיבה.

<נתי ביאליסטוק כהן: .

<יעל אגמון: מה הסיבה לסעיף הנוסף ולא להכנסה לתוך הסכומים כבר?

<נעה בן שבת: זה רק שינוי נוסחי והוא נועד למקרה שתתקבל פה הסתייגות שנועדה להתייחס לנושא שכר הטרחה, כדי שאפשר יהיה להבחין בין הסכום הזה לסכומים אחרים.

<נעה בן שבת: זה נוסחי לחלוטין.

<נעה בן שבת: אם ההסתייגות הזאת לא תתקבל, זה כמובן ירד חזרה.

<נעה בן שבת: צריך להצביע על סעיף 5.

אלי אלאלוף: אין הסתייגויות נוספות.

אלי אלאלוף: אנחנו מצביעים על סעיף 5.

אלי אלאלוף: מי בעד סעיף 5 כפי שהוקרא?

אלי אלאלוף: מי נגד?

אלי אלאלוף: בעד – 9

אלי אלאלוף: נמנעים –1 סעיף 5 התקבל.

אלי אלאלוף: סעיף 5 התקבל.

<נעה בן שבת: אנחנו עוברים לסעיף 6.

<קריאה: זאת אומרת שאנחנו העיוורים ממשיכים להיות מקופחים בנושא השר"ם ואנחנו לא מקבלים את התוספת.

<קריאה: אנחנו ממשיכים להיות בתחתית סולם הנכויות.

<קריאה: אתם מבינים מה אתם עושים לנו?

<קריאה: עיוור לא שווה נכה בישראל.

<קריאה: זאת בושה וחרפה.

<קריאה: אני לא מבין את זה.

<קריאה: אנחנו עומדים על ה-50% ולא יכולים להגיע בחיים ל-100%.

<קריאה: גם זה אנחנו מקבלים את ה-1,400 שקלים בלבד ועם זה אנחנו צריכים להסתדר.

<קריאה: עכשיו הוספתם את ה-200 שקל לאלה שמקבלים כפול מאיתנו ולנו אתם לא מוסיפים את זה.

<קריאה: אני לא מבין מה קורה פה.

<קריאה: אתם לא רואים את הנושא של העיוורים מול עיניכם?

<קריאה: אנחנו לא רואים אתכם אבל אתם לא רואים אותנו ממטר.

אלי אלאלוף: אני רוצה להגיד לכם לגבי העיוורים.

אלי אלאלוף: אני מרגיש באמת שיש הזנחה שם.

אלי אלאלוף: א', יש לכם תקציב מיוחד שהגעתם אליו ב-50 מיליון שקלים שעוד לא חולק ויש מקום לזה.

אלי אלאלוף: שניים, אני מוכן לשבת ולהכין הצעת חוק מיוחדת לעיוורים כדי לתקן.

אלי אלאלוף: יותר מידי תחומים מוזנחים עם העיוורים.

אלי אלאלוף: אני חושב שעלינו לעשות מהלך מסודר לכולם ולא בפסיק כזה ובפסיק כזה.

<נעמי מורביה: אני מברכת אותך, אדוני, זאת אמירה הכי טובה שהיתה היום בישיבה הזאת.

אלי אלאלוף: אנחנו נעשה את זה ואני בטוח שכל חברי הוועדה יצטרפו.

נורית קורן: אני מצטרפת אליך ואנחנו נשב איתכם.

אלי אלאלוף: אנחנו נשב איתכם.

אלי אלאלוף: נתי, תוביל אתה.

<נתי ביאליסטוק כהן: אני אוביל אבל אתה לא צריך הצעת חוק מיוחדת.

<נתי ביאליסטוק כהן: יש לך כרגע הצעת חוק.

אלי אלאלוף: כל הצעה שתרצה, אבל כרגע לא.

אלי אלאלוף: יש הסכם בינך ובין השר שמשריינים 50 מיליון.

אלי אלאלוף: אנחנו נשב.

אלי אלאלוף: אני בעד לעשות ישיבה מסודרת.

נורית קורן: נתי, כדאי לשבת ולראות את הצרכים שלכם.

<קריאה: אדוני, אתה מדבר אחרי ניכוי מהיום קדימה.

<קריאה: יש פה עניין שכבר ארבע שנים שירות לעיוור לא מעדכן את הקצבה.

<קריאה: היתה ועדה ב-1.11 שישבה בה מירב בן ארי.

<קריאה: היא רמזה להם שהם לא עמדו - - -

אלי אלאלוף: היא עוד לא היתה בכנסת.

<קריאה: היא רמזה לגברת לייטמן שהם לא עומדים בגובה הקצבה שצמודה לשכר הממוצע במשק.

<קריאה: כבר ארבע שנים אין לנו את ההצמדה הזאת.

אלי אלאלוף: לגבי הנושא של העיוורים אני חוזר ואומר שאני מוכן יחד עם חבריי להיכנס לנושא הזה ולהתמודד.

<נתי ביאליסטוק כהן: אדוני תודה רבה.

<נתי ביאליסטוק כהן: אני מברך אותך על זה.

<נתי ביאליסטוק כהן: אנחנו נרים את הכפפה.

<נתי ביאליסטוק כהן: בדברי ימי הכנסת זה נאמר.

אלי אלאלוף: זה בפרוטוקול.

אלי אלאלוף: החברים כבר קופצים בשמחה לבוא ולטפל.

נורית קורן: נכון, כי אנחנו רוצים שיהיה לכולם.

<קריאה: אני מבין שהאינטרס פה על הקופה הציבורית ולכן יש גמישות וזה בצו.

<קריאה: המספרים לא רשומים בחוק.

<קריאה: יש פה גמישות להעלות את השיעורים המוגדלים ואת הדיסריגרד.

<קריאה: מכיוון שאתם מסתמכים פה על מידע אמפירי, אני מבקש אם אפשר להכניס שיהיה פרסום כדי שתהיה שקיפות למספרים האלה.

אלי אלאלוף: יש אחריות כוללת בעניין הזה לביטוח הלאומי לתת דיווח לוועדה ולקבל את הנתונים באופן מלא ושקוף.

אלי אלאלוף: אני תומך בזה שאם יש יתרות, וזה גם מה שהגענו, בכל הסעיפים זה חוזר לקופה.

אלי אלאלוף: אני רואה שאנשי האוצר אומרים כן, נא להקליד.

<נעה בן שבת: עכשיו אנחנו מגיעים לסעיף 6.

<נעה בן שבת: בסעיף זה היו מחלוקות גדולות.

<נעה בן שבת: הסעיף הזה נועד לבטא שני דברים.

<נעה בן שבת: בהצעה הממשלתית דובר על-כך שתהיה ועדה ציבורית והיא תמליץ על הגדלות של הקצבאות בשנים 2020 ו-2021.

<נעה בן שבת: היא תמליץ על זה לשר האוצר ושר הרווחה.

<נעה בן שבת: שני השרים יביאו לאישור הממשלה, עם המקורות התקציביים ועם תיקוני החקיקה, הוראות לעניין ההגדלה הזאת.

<נעה בן שבת: בנוסף שבפניכם מוצע שתהיה סמכות לשרים להתקין בצו, כלומר, בחקיקת משנה, לקבוע את הסכומים כבר עכשיו, כשיש מגבלה נוספת לנושא של הסכום של 4.341 מיליארד שקלים.

<נעה בן שבת: בנוסף לכך נקבע שהקצבה החודשית המלאה תעלה לסכום של לפחות 3,700 שקלים.

<נעה בן שבת: ברוח הדברים האלה המחלוקות עכשיו הן מאוד מצומצמות.

<נעה בן שבת: אם אפשר, נוכל לקרוא את הסעיף ולהציע את הנוסח הנוכחי.

<נעה בן שבת: יש לי תיקון מסוים.

סעיף 6: "השר ושר האוצר יבחנו את הגדלת שיעור קצבאות הנכות הכללית באופן מדורג בשנים 2020 ו-2021.

סעיף 6: בנוסף להגדלת הקצבאות בתיקון זה ולרבות המקורות התקציביים הנדרשים לכך ויגישו את המלצותיהם בעניין לממשלה כך שיתקיימו כל אלה: א.

סעיף 6: הקצבה החודשית המלאה לפי סעיף 200א לא תפחת מ-3,700 שקלים.

סעיף 6: סך העלות בגין העלאת קצבאות הנכות ואזרחים ותיקים נכים לפי הגדרתם בסעיף 251 לחוק בגין שנת 2021 ואילך לא תעלה על 4.341 מיליארד שקלים, בכפוף לסעיף קטן א' - - -

אלי אלאלוף: זה לשנה.

<יעל אגמון: כן, לשנה.

<יעל אגמון: "- - - 4.341 מיליארד שקלים לשנה בכפוף לסעיף קטן א' ולגובה הקצבה כאמור בו וזאת ביחס להוצאה בשנת 2017 לעניין פרק זה והכול בהתאם להוראות חוק זה כנוסחם לאחר תיקון מס' 200" (שזה התיקון הנוכחי – י.א).

<יעל אגמון: לעניין זה, לא יובאו בחשבון עדכוני הקצבאות משנת 2021 ואילך לפי סעיף 1 לחוק.

<יעל אגמון: 7.

<יעל אגמון: המלצות השרים כאמור בסעיף 6, יוגשו לממשלה עד תום שנת 2019 והם יהיו רשאים, באישור הממשלה ובאישור ועדת העבודה, הרווחה והבריאות של הכנסת, להתקין תקנות ליישום האמור בסעיף 6".

<נעה בן שבת: אדוני, כפי שציינתי, יש לנו כמה מחלוקות על הנוסח הזה.

<נעה בן שבת: אני חושבת שהנוסח הזה מאוד בעייתי במובנים מאוד מצומצמים.

<נעה בן שבת: אנחנו רוצים שלא יהיה כתוב "שסך העלות של העלאת קצבאות הנכים בשנת 2021 לעומת 2017 יעמוד על הסכום האמור" אלא, לא סך העלות אלא הגדלות.

<נעה בן שבת: הגדלה שנעשית פה בתיקון הזה וההגדלות המוצעות ב-2020 ו-2021.

<נעה בן שבת: אם יש הגדלות אחרות, למשל, עלייה מאוד חריגה של המדד או החלטות חיצוניות, שהן לא יבואו בחשבון ואותו סכום של 4.341 מיליארד שקלים.

<יעל אגמון: אנחנו התייחסנו לשני הדברים.

<נעה בן שבת: דבר נוסף.

<נעה בן שבת: אנחנו רוצים להבהיר שהנושא הזה לא יהיה כתוב "לא יעלה" אלא יהיה כתוב "העלות של ההגדלות, אותן שלוש הגדלות, תעמוד על-סך 4.341 מיליארד לגבי שנת 2021.

<נעה בן שבת: אנחנו רוצים להבהיר שה"ואילך" לא יהיה מאותה שנה ואילך.

<נעה בן שבת: כמובן יהיו תוספות של הצמדות ויהיו תוספות אחרות.

<נעה בן שבת: לא יתכן לקבע את עלות ההגדלות מאותו מועד ואילך.

<נעה בן שבת: לגבי הנושא של התקנות של השרים, אנחנו מציעים שבמקום התקנת התקנות יהיה כתוב שהם יגדילו בצו את השיעורים הקבועים בפרק ט', כדי שלא תהיה אי הבנה לגבי התקנות.

<יעל אגמון: תחזרי.

<נעה בן שבת: שלא יהיו רשאים באישור הממשלה להתקין תקנות ליישום, כי זה לא ברור מה זה ליישום האמור, אלא, שיגדילו בצו את השיעורים הקבועים בפרק ט'.

<נעה בן שבת: יכולים להגדיל גם את השיעורים בסעיף 251ג ולקבוע אפילו באיזה אוכלוסיות יקבלו את השיעור הזה בסעיף 251ג.

קארין אלהרר: יש לי עוד ההערה בנוגע לקצבת ה'קשישים.

קארין אלהרר: שיהיה ברור שאם מוגשת עתירה ונדרשים עוד תקציבים לקשישים, אז שזה לא יהיה מכוח ה-4.3.

<קריאה: נכון, כל הכבוד.

אלי אלאלוף: יש לי בקשה נוספת.

אלי אלאלוף: ברשימה של הקצבאות, אני מבקש שגם ייכללו קצבאות הילדים.

<יעל אגמון: ברגע שזה פרק ט', זה גם כולל את הילדים.

אלי אלאלוף: אבנר, לידיעתך.

<אסי מסינג: אני היועץ המשפטי של משרד האוצר.

<אסי מסינג: נתחיל לגבי שתי ההערות של עניין המדד ועתירות לבית המשפט ככל שיתקבלו.

<אסי מסינג: יש התייחסות בנוסח שיעל הקריאה קודם לכן, גם להחרגה של אופן השינוי של הקצבאות משנת 2021 ואילך, כפי שהם מוצעים להיות מעודכנים כאן לפי סעיף 1.

<אסי מסינג: שניים.

<אסי מסינג: הצמדנו לנוסח החוק ותיקוני החקיקה, לאחר התיקון מס' 200 בתיקון הנוכחי.

<אסי מסינג: ככל שעתירות לבית משפט יוגשו ויתקבלו – העמדה כמובן צריכה להיות, שאין מקום שתהיה פה הערבות חוקתית כלשהי , כלומר, הכנסת מחוקקת חוק שאין כוונה שהוא יפסל.

קארין אלהרר: לא דיברתי על זה.

אלי אלאלוף: תנו לו לסיים.

<אסי מסינג: ככל שתיפסל הוראה חוקית כלשהי, או ייקבע שבהוראה חוקית כלשהי נפל פגם, אזי ובוודאי אנחנו לא נהיה במסגרת ההוראות כפי שהן לאחר התיקון הזה.

<נעה בן שבת: אני מציעה שהדבר יובהר בנוסח כי זה לא כתוב בנוסח.

<אסי מסינג: מעולם לא ראיתי תיקון חקיקה שהוא מתייחס לאפשרות.

<אסי מסינג: נדמה לי שהכנסת הזאת אינה יכולה לעשות כן, להתייחס למצב שבו בית משפט העליון יתערב בחקיקה של הכנסת מראש.

<נעה בן שבת: אתה לא יכול להציג את הדברים הפוך ממה שהם.

<אסי מסינג: בכלל לא ברורה לי ההערה הזאת.

<נעה בן שבת: אני אנסה להסביר.

<נעה בן שבת: הניסוח החדש שמוצע כאן, שהוא שונה מהניסוח בכחול.

<נעה בן שבת: אנחנו מבקשים בעניין הזה לחזור לניסוח בהצעת החוק שעברה קריאה ראשונה.

<נעה בן שבת: היא דיברה על שלוש הגדלות, בהגדלה והתיקון הזה ובשתי הגדלות נוספות.

<נעה בן שבת: אם אנחנו נגיד את הדבר הפשוט הזה לא נצטרך להתחיל להחריג את ההצמדות ולא נצטרך להחריג את ההחלטות אחרות שיקרו.

<נעה בן שבת: במקום לסרבל, צריך להגיד את הדבר הפשוט והנכון.

<נעה בן שבת: אנחנו אומרים לשרים, תגדילו את הקצבאות וההגדלה של הקצבאות שלכם, שההגדלה הזאת ושתי ההגדלות הבאות יגיעו לסכומים האלה.

<נעה בן שבת: זה הדבר הפשוט והנכון לומר.

קארין אלהרר: אפשר לפתור את כל הבעיה הזאת אם תגידו שמדובר על הגדלות מכוח חוק זה.

קארין אלהרר: אל תתחילו לייצר כל מיני.

קארין אלהרר: אסי, תאמין לי, אני יודעת לקרוא, בסדר?

<אסי מסינג: אני גם יודע לכתוב.

קארין אלהרר: לא, אז כנראה שאני לא מבינה.

מיקי רוזנטל: עד עכשיו לא ביקשתי רשות דיבור.

אלי אלאלוף: תסיימי, בבקשה.

קארין אלהרר: אני מבינה שחלק מהעניין הוא שחוק הביטוח הלאומי יהיה כתוב מסובך.

קארין אלהרר: פעם אחת בואו נפשט את זה.

קארין אלהרר: פעם אחת שיהיה כתוב שזה בנוגע להעלאות לפי חוק זה, נקודה.

מיקי רוזנטל: העמידה שלכם על הרגליים האחוריות בעניין הניסוח מדליקה אצלי אור אדום.

מיקי רוזנטל: אני אומר לכם, כי היתה איזו הבנה שמדובר על הגדלה.

מיקי רוזנטל: עכשיו אתם אומרים, לא, כן, אולי, 7, 9, 42.

מיקי רוזנטל: אנחנו רוצים שזה במפורש יתייחס לחוק הזה.

מיקי רוזנטל: אני חושב שאם אתם מסכימים באופן עקרוני, אז אתם לא יכולים להציג לנו בענייני הניסוח עד כדי כך.

מיקי רוזנטל: אז יכול להיות שבאמת אנחנו עושים טעות שאנחנו מסכימים.

יוליה מלינובסקי: אתם כל-כך מתנגדים שאנחנו כבר לא רוצים להסכים.

מיקי רוזנטל: אם היית יושבת במקומי והיית צריכה להחליט, או שאנחנו נותנים עכשיו את הקצבאות האלה לנכים, או שאנחנו לא נותנים אותן.

מיקי רוזנטל: אני בעד לתת אותן.

מיקי רוזנטל: זאת ההכרעה היחידה.

מיקי רוזנטל: זה לא אומר שאתם צריכים להפסיק להיאבק.

<נעמי מורביה: אם הייתי יושבת במקומך - - -

מיקי רוזנטל: היית מצביעה נגד זה?

מיקי רוזנטל: תשימי יד על הלב.

<נעמי מורביה: יד על הלב.

<נעמי מורביה: עכשיו הייתי בדרך לשערי צדק עם טיפול נמרץ.

<אלכס פרידמן: אני חייב להגיד.

<אלכס פרידמן: אנחנו ישבנו בבית ההסתדרות באותה תחושה בדיוק, לתת או לא לתת בכלל.

<אלכס פרידמן: קיבלנו החלטה.

<אלכס פרידמן: עכשיו עוד פעם נותנים לנו פחות, אי-אפשר.

אלי אלאלוף: תודה.

אלי אלאלוף: אסי, בבקשה.

<אסי מסינג: אני אומר שוב.

<אסי מסינג: הנוסח שיעל הקריאה אותו ונוכל לחזור לקרוא אותו - - -

<נעה בן שבת: אין טעם שיחזור.

<נעה בן שבת: גם אם תחזור עליו, יש עדיין מחלוקת לגביו.

<אסי מסינג: מה שאת הערת זאת לא ההערה שקארין העלתה.

<נעה בן שבת: כשאני אמרתי החלטות חיצוניות, התכוונתי להחלטות של בג"צ.

<נעה בן שבת: החלטות של בג"צ, האם הן יהיו בתוך ה-4.241.

<אסי מסינג: אני מציע לך, יחד עם היועץ המשפטי של הכנסת האם יש תקדים - - -

<נעה בן שבת: אני היועצת המשפטית של הוועדה כאן ואני יכולה להגיד.

<אסי מסינג: - במסגרתו בחקיקה - - -

<נעה בן שבת: לכן אנחנו אומרים לחזור לנוסח שאושר כאן בקריאה ראשונה.

<נעה בן שבת: הנוסח שאושר כאן בקריאה ראשונה דיבר על שלוש הגדלות.

<נעה בן שבת: הגדלה בתיקון הזה והגדלה ב-2020 והגדלה ב-2021.

<אסי מסינג: הנוסח שעבר בקריאה שונה גם לא מתייחס ל-3,700 ולא מתייחס להרבה דברים שהוועדה ביקשה.

<אסי מסינג: ניסינו למצוא נוסח שעונה על הדרישות.

<אסי מסינג: אני מחדד כמה נקודות.

<קריאה: המשמעות בין לא תפחת או לא תעלה כי הבדלה בין האפשרות לבדוק מה הצרכים האמיתיים לבין לחשק ולשים את התקציב קודם ולהתעלם מהצרכים האמיתיים.

אלי אלאלוף: אני רוצה להגיד לכם שהחשיבות בסעיף זה שהחל מ-2022 כל שנה יתווסף לסכום הנוכחי שהוא כ-9 מיליארד סכום של 4.341 מיליארד שקלים.

אלי אלאלוף: תקשיבו טוב, את זה אתם מוכנים לוותר?

אלי אלאלוף: זה הישג אדיר וזה בא בהצעת הממשלה.

אלי אלאלוף: זה לא בא רק בגלל החשיבות שלנו כחברי כנסת לייצג אתכם באופן מכובד.

אלי אלאלוף: תבינו, יש פה מהלך אדיר, שזה יותר מהרבה משרדים בבת אחת.

אלי אלאלוף: אני מבקש מאנשי האוצר.

אלי אלאלוף: אני לא מבין עד כדי כך את ההבדל החקיקתי שלא מאפשר לכם לחיות עם ההצעה שהיא מבוססת על החלטת ממשלה.

אלי אלאלוף: אין שום סיבה ללכת ולשנות.

אלי אלאלוף: לכן אני מביא להצבעה את ההצעה של היועצת המשפטית.

<אלון מסר: ההצעה של היועצת המשפטית אינה מבוססת על החלטת הממשלה.

<אלון מסר: אפשר להצביע על הצעת הממשלה כפי שהיא.

<אלון מסר: מה שאת הצעת זה לא אותו דבר.

<אלון מסר: זה לקחת את זה ולעשות שינויים מסוימים.

<אלון מסר: אין בעיה, מה שהממשלה החליטה היא החליטה.

אלי אלאלוף: או שתמצאו את הגמישות הנדרשת.

<אלון מסר: אנחנו מנסים.

<אלון מסר: היועצת המשפטית לוועדה לצערי לא מקבלת.

<נעה בן שבת: אדוני, לא צריך להחביא את השאלות, השאלות הן פה על השולחן.

<נעה בן שבת: אמרתם שהמדד נמצא בחוץ.

<נעה בן שבת: האם החלטת בג"צ היא תהיה בפנים?

<אסי מסינג: - - -

<נעה בן שבת: אל תפריע לי לדבר.

אילן גילאון: אני חושב שיש פה בלבול יוצרות.

אילן גילאון: מי שמחוקק זה מחוקקים ומי שמקבל את מה שהמחוקקים מחוקקים זה יהיה אתם.

אילן גילאון: אל תתבלבלו בתפקידים.

<נעה בן שבת: בנוסח המקורי דובר על כך שהעלות של התיקון הזה, עם העלויות של התיקונים ב-2020 וב-2021 צריכים להיות 4.341 מיליארד שקלים ולא יעלה.

<נעה בן שבת: לא התכוונו ללא יעלה, התכוונו להגיע לסכום הזה של 4.341 מיליארד שקלים.

<נעה בן שבת: זה צריך להיות.

<נעה בן שבת: אנחנו מדברים על סך העלות של התיקונים האלה.

<נעה בן שבת: זה נקבע במפורש והסביר לנו את זה בדיון הקודם עורך דין שלומי מור מהמוסד לביטוח לאומי.

<נעה בן שבת: אולי זה לא היה בדיון הקודם אלא בפגישות ההכנה.

<נעה בן שבת: הוא הסביר שדובר על-כך על מה שנובע מתוך ההחלטה הזאת ולא החלטות אחרות ולא תיקונים אחרים.

<נעה בן שבת: לכן זה צריך להיות העלויות.

<נעה בן שבת: מה שאתם אומרים עכשיו, זה שיכול להיות שיהיו כל מיני תיקונים אחרים ושינויים אחרים שישפיעו והם יכנסו לתוך ה-4.31 מיליארד.

<אלון מסר: זה לא מדויק ואני אנסה לחדד.

אלי אלאלוף: יש לי שאלה פשוטה.

אלי אלאלוף: אם יתווספו סכומים מהחלטות כאלה ואחרות כולל הצמדות, זה ברור שזה לא כלול.

<אלון מסר: זה לא חלק מהם.

<נעה בן שבת: אז צריך להגיד את הדברים האלה.

אלי אלאלוף: אז תיתנו את זה בנוסח בצורה גלויה.

אלי אלאלוף: אני מבקש מאסי שיחזור לשולחן ושלא יתחמק.

<אסי מסינג: אני לא מתחמק.

אלי אלאלוף: אז תגיד מה שאמרתי ותכתוב את זה.

אלי אלאלוף: אם תעשו את זה, גמרנו את הוויכוח.

<אלון מסר: חברי הכנסת אמרו שרוצים להתייחס לשני דברים שונים.

<אלון מסר: אחד, שתהיה פה התייחסות לגבי 3,700, שזה יהיה מינימום של ההמלצות האלה, לעגן את ה-4.341.

אלי אלאלוף: נכון.

<אלון מסר: שני הדברים האלה מופיעים בנוסח הזה.

<נעה בן שבת: אבל אמרתם שלא יעלה.

<אלון מסר: אז עלה חידוד מסוים וסוכם, כך אנחנו הבנו - - -

קארין אלהרר: מה סוכם?

<אלון מסר: אני אסביר בדיוק.

<אלון מסר: באופן כללי, ה-4.341, צריך להגיד שזה עלייה של 100 מיליון שקלים שהוועדה ביקשה מעל זה, יתחלק בסופו של דבר במספר המקבלים.

<אלון מסר: זאת העלות.

<אלון מסר: אז עלתה האמירה: רגע, אבל מה קורה אם הקצבה לא תגיע ל-3,700?

<אלון מסר: אז אמרנו בסדר, אז אנחנו ניתן התייחסות ל-3,700.

<אלון מסר: באופן כללי, הסכום יעמוד על 4.341 לכמה אנשים שיקבלו את הקצבה.

<אלון מסר: זאת העלות.

<אלון מסר: 3,700 אם זה יוצא, גם כן.

<אלון מסר: האמירה של היועצת המשפטית היא להכניס עוד מימד נוסף שיגדיל את העלות עוד מעבר לזה.

קארין אלהרר: לא נכון.

קארין אלהרר: אני מציעה לך, אדוני.

קארין אלהרר: אתה צריך לכתוב לא יפחת וגודל ההגדלות.

<אלון מסר: קודם כל, אפשר לומר "תעמוד על".

קארין אלהרר: לא.

<אלון מסר: בסדר, אז לא יהיה יותר מ-4.2 עכשיו.

קארין אלהרר: אדוני היושב ראש.

קארין אלהרר: אני חושבת שגם חברי הכנסת גילו כאן

קארין אלהרר: באמת אורח רוח לאורך דיונים ארוכים.

קארין אלהרר: עם כל הכבוד, באמת עם כל הכבוד, כנראה שהם רוצים להכניס פה עז משמעותית.

דוד ביטן: זה לא מדויק.

קארין אלהרר: ביטן, תקשיב.

קארין אלהרר: אני הייתי בישיבות.

קארין אלהרר: זה לא מה שהוסכם עליו.

קארין אלהרר: אתה נותן פה הגדלה.

קארין אלהרר: מחר מישהו יגיש בג"צ.

קארין אלהרר: מי ישלם את זה?

דוד ביטן: אבל כתבנו בנוסח - - -

קארין אלהרר: לא, הוא לא כתב.

דוד ביטן: רגע.

דוד ביטן: כתוב בנוסח שזה לפי מה שיש היום, בתיקון לחוק היום.

קארין אלהרר: לא, זה לא מה שכתוב.

<אסי מסינג: אני אחזור פעם נוספת.

דוד ביטן: הבעיה הכי גדולה שלא שמנו אליה לב היא, שאם היתה סתירה בין החובה שיהיה מינימום 3,700 לבין התקציב.

דוד ביטן: לצורך הדוגמה, מחר יהיו יותר נכים.

דוד ביטן: תכפילי כפול 3,700 וזה יעבור את ה-4.3.

דוד ביטן: לכן פה עשינו עוד פעם - - -

<דורון יהודה: אתה יודע כמה נכים מתים?

<דורון יהודה: כמה נכים נפטרים?

קארין אלהרר: יסביר לי האוצר מה הבעיה לכתוב "לא יפחת"?

<אסי מסינג: קודם כל ברור שלא יפחת – לא השלמתי את המילים.

מירב בן ארי: אני רוצה התייעצות סיעתית.

מירב בן ארי: אנחנו חייבים להחליט יחד איתך.

אלי אלאלוף: אני מחדש את הישיבה.

אלי אלאלוף: אנחנו חוזרים לסעיף 6.

מיקי רוזנטל: רגע, לא קיבלנו נוסח מוסכם.

אלי אלאלוף: זה מוסכם בהחלט.

אלי אלאלוף: גם הדרישה הקודמת היתה שלי, לא שלכם.

אלי אלאלוף: אני עשיתי את זה ולדעתי אפשר לפרש את זה גם ככה וגם ככה.

<שמחה בניטה: אני רוצה להוסיף משהו ליועצת המשפטית.

אלי אלאלוף: אין זמן.

אלי אלאלוף: חבר'ה, זה חוק שלכם, לא שלי.

אלי אלאלוף: אני רץ בשבילכם, לא בשבילי.

אלי אלאלוף: אני חושב שזה מאוד חשוב שהיום יעבור החוק.

<שמחה בניטה: אני רוצה להוסיף משהו ליועצת המשפטית.

אלי אלאלוף: כרגע לא.

אלי אלאלוף: חברים, היתה לנו מחלוקת בינינו והתלבטנו וזה לגיטימי.

אלי אלאלוף: היועצת המשפטית של הוועדה נפלאה, שיהיה לך ברור.

אלי אלאלוף: חס וחלילה אני לא מטיל איזה צל של ספק.

אלי אלאלוף: אני נתתי את הבקשה, שאני רוצה לראות את הסכום הכולל של 4.3 מיליארד שקל גם בסיכום אחרי 2022 לפחות.

אלי אלאלוף: אז אנחנו אמרנו את זה.

אלי אלאלוף: חוששת היועצת המשפטית שלנו שיתקבלו החלטות בבג"צ או בכל מערכת אחרת שיכולים לנגוס מתוך הכסף הזה.

אלי אלאלוף: אז אנחנו ביקשנו לנסות למצוא נוסח אחר.

אלי אלאלוף: יש לנו פה נוסח שתקשיבו לו.

אלי אלאלוף: אני מודה ומקבל.

אלי אלאלוף: היה לי יותר נוסח שזה נוסח שיבוא מהיועצת המשפטית, אבל היא ביקשה - - -

<נעה בן שבת: הנוסח אצלם במחשב.

אלי אלאלוף: אצלם במחשב.

אלי אלאלוף: זה לא אומר שהיא הטילה וטו על מה שאמרנו, חס וחלילה.

אלי אלאלוף: ברשותכם, נקרא את הנוסח הזה ואם זה מקובל אז נצביע עליו.

סעיף 6: "השר ושר האוצר יבחנו את הגדלת שיעור קצבאות הנכות הכללית באופן מדורג בשנים 2020 ו-2021.

סעיף 6: בנוסף להגדלת הקצבאות בתיקון זה ולרבות המקורות התקציביים הנדרשים לכך ויגישו את המלצותיהם בעניין לממשלה כך שיתקיימו כל אלה: א.

סעיף 6: הקצבה החודשית המלאה לפי סעיף 200א לא תפחת מ-3,700 שקלים.

סעיף 6: סך העלות בגין העלאת קצבאות הנכות ואזרחים ותיקים לפי הגדרתם בסעיף 251 לחוק בשנת 2021 תעמוד 4.341 מיליארד שקלים, בכפוף לסעיף קטן א' - - -

<דורון יהודה: זה לא מתאים, אתה חוסם לי את הבג"צ.

אלי אלאלוף: אל תפריע, אתה לא שמעת.

<דורון יהודה: אני כבר הבנתי.

<יעל אגמון: - "בכפוף לסעיף קטן א' ולגובה הקצבה כאמור בו וזאת ביחס להוצאה בשנת 2017 לעניין פרק זה והכול בהתאם להוראות חוק זה כנוסחם לאחר תיקון מס' 200.

<יעל אגמון: לעניין זה לא יובאו בחשבון עדכוני הקצבאות בשנת 2021 ואילך לפי סעיף 1 לחוק.

<יעל אגמון: המלצות השרים כאמור בסעיף 6 יוגשו לממשלה עד תום שנת 2019 והם רשאים, באישור הממשלה ובאישור ועדת העבודה, הרווחה והבריאות של הכנסת להתקין תקנות ליישום האמור בסעיף 6".

<נעה בן שבת: למה אתם ממשיכים להתנגד לעניין של הצו?

<נעה בן שבת: למה שלא יגדילו בצו את השיעורים?

<נעה בן שבת: באישור הממשלה ובאישור הוועדה.

<יעל אגמון: מה ההבדל בין צו לתקנות?

<נעה בן שבת: כי תקנות זה מאוד כללי והצו מגדיל את השיעורים לפי הפרק הזה בסעיף 251.

<נעה בן שבת: הצו פשוט אומר שאנחנו נכנסים לחוק ומקום שכתבנו 17.4 אנחנו מגדילים.

<אסי מסינג: ההצעה היא במקום תקנות להתקין צו?

<נעה בן שבת: יקבעו צו להגדלת השיעורים בהתאם לאמור בסעיף זה.

<אסי מסינג: הוויכוח הוא בשאלה אם זה צו או תקנות.

<נעה בן שבת: המטרה היתה לבוא ולהגיד שנעשה משהו מהיר.

<נעה בן שבת: המשהו המהיר אומר לא להתקין תקנות, שאנחנו נצטרך להתחיל ללמוד את כל ההוראות.

<אסי מסינג: אפשר להחליף בין המלים "תקנות" ל"צו".

<נעה בן שבת: זה צו שכבר עכשיו יגדיל את השיעורים.

<אסי מסינג: אני אקרא שוב את הסעיף.

אלי אלאלוף: יהודה, רצית הערה.

<דורון יהודה: אני אומר כבר ושיירשם לפרוטוקול שאנחנו הולכים להגיש בג"צ.

אלי אלאלוף: סיימת.

אלי אלאלוף: אל תאיים, תלך לבג"צ.

<דורון יהודה: תקשיב למה שאני אומר.

<דורון יהודה: לכן אתה לא יכול לי תרגיל פה ולהכניס סעיף שאני לא אוכל להתנגד.

<יעל אגמון: אדוני, אני מקריאה מחדש את הסעיף עם התיקון.

<יעל אגמון: 7.

<יעל אגמון: המלצות הסעיף כאמור בסעיף 6 יוגשו לממשלה עד תום שנת 2019 והם יהיו רשאים, באישור הממשלה ובאישור ועדת העבודה, הרווחה והבריאות של הכנסת להתקין צו ליישום האמור בסעיף 6".

<נעה בן שבת: אנחנו הצענו להגדיל את השיעורים בהתאם לאמור בסעיף זה.

<נעה בן שבת: הצו מגדיל את השיעורים.

אלי אלאלוף: ברשותכם, אני מעביר להצבעה.

<אלכס פרידמן: כבוד היושב ראש, כבוד היושב ראש.

<קריאה: היועצת המשפטית של הוועדה, היועצת המשפטית של הוועדה.

אלי אלאלוף: גברת, את לא מפריעה לי, אני באמצע ההצבעה.

אלי אלאלוף: מי בעד הנוסח שקראו כרגע?

אלי אלאלוף: מי נגד?

אלי אלאלוף: בעד – 6

אלי אלאלוף: נמנעים –אין סעיף 6 התקבל.

אלי אלאלוף: הסעיף עבר והישיבה נעולה.

דוד ביטן: רגע, אלי, תגיד מה התוספת.

מיקי רוזנטל: יש לנו הסכמות.

<נעה בן שבת: אני רוצה להזכיר שסעיף 251 עדיין לא אושר.

<נעה בן שבת: אנחנו יכולים להקריא אותו במהירות ואחריו שני סעיפים.

מירב בן ארי: אלי, בוא נסיים.

<נעה בן שבת: תיקון סעיף 251 7.

<נעה בן שבת: בסעיף 251 לחוק העיקרי, אחרי סעיף קטן (ב) יבוא: "(ג) על אף האמור בסעיף קטן (ב), מבוטח ששולמה לו קצבת נכות ונעשה זכאי לתשלום קצבת אזרח ותיק לפני יום תחילתו של חוק הביטוח הלאומי (תיקון מס' 200), התשע"ח-2018, זכאי, לצורך חישוב הגמלה הנוספת לנכה, לתוספת לקצבת הנכות שלו בשיעור של 10.70% מקצבת יחיד מלאה כמשמעותה בסעיף 200(ב), החל מיום תחילתו של החוק האמור.

<נעה בן שבת: " אחרי זה יש לנו את שני הסעיפים שאושרו כך.

<נעה בן שבת: צריך להצביע על הסעיף הזה, אדוני.

<נעה בן שבת: לאחר מכן תיקון סעיף 10.

אלי אלאלוף: נצביע על סעיף 7.

אלי אלאלוף: יש הערות?

אלי אלאלוף: מי בעד?

<יעל אגמון: רגע, רגע.

<יעל אגמון: 10.7?

<נעה בן שבת: כן.

<נעה בן שבת: היתה הסתייגות של קבוצת יש עתיד, קבוצת מרצ וקבוצת הרשימה המשותפת וקבוצת המחנה הציוני.

<נעה בן שבת: הם הציעו בהסתייגות הזאת, שכל תוספת שמשולמת לנכה תשולם גם כן במסגרת הקצבה אזרח ותיק לנכה.

<נעה בן שבת: זאת אומרת, תשולם במלואה ולא כפי שמוצע כאן, שהתוספת תינתן רק בסכום של 50%.

<נעה בן שבת: צריך להצביע על ההסתייגות.

אלי אלאלוף: מי עד ההסתייגות?

אלי אלאלוף: מי נגד?

אלי אלאלוף: בעד – 2

אלי אלאלוף: נמנעים –אין ההסתייגות של קבוצת יש עתיד, קבוצת מרצ, קבוצת הרשימה המשותפת וקבוצת המחנה הציוני לסעיף 7 לא התקבלה.

אלי אלאלוף: ההסתייגות לא התקבלה.

<נעה בן שבת: היתה גם הסתייגות של קבוצת הרשימה המשותפת, שביקשה שבסכום של 4.341 מיליארד שקלים לא יבוא בחשבון הגדלה של קצבת אזרח ותיק לנכה.

<נעה בן שבת: צריך להצביע על ההסתייגות הזאת.

אלי אלאלוף: מי בעד ההסתייגות?

אלי אלאלוף: מי נגד?

אלי אלאלוף: בעד – 1

אלי אלאלוף: נמנעים –אין ההסתייגות של קבוצת הרשימה המשותפת לסעיף 7 לא התקבלה.

אלי אלאלוף: ההסתייגות לא התקבלה.

<נעה בן שבת: תיקון לוח ח1, סעיף 10.

<נעה בן שבת: "תיקון לוח ח'1 10.

<נעה בן שבת: בלוח ח'1 לחוק העיקרי, בטור א', בכל מקום, במקום "29%" יבוא "37.35%".

<נעה בן שבת: זה בהתאמה לתיקון שעשינו בסעיף הראשון.

<נעה בן שבת: 37.35% זה הדיסריגרד, זה המשך של אותה הוראה.

<נעה בן שבת: קראנו בעבר את הסעיפים 11 ו-12.

<נעה בן שבת: קראנו אותם בעבר ואין טעם שאקרא אותם שוב.

<נעה בן שבת: זה אותם תיקונים נוסחיים שקשורים בתיקון 32.

<נעה בן שבת: אפשר להצביע על שלושת הסעיפים האלה, סעיף 10, סעיף 11 וסעיף 12.

אלי אלאלוף: לחבר הכנסת מיקי רוזנטל יש הסתייגות.

דוד ביטן: יש תיקון שהוא מבקש, לא צריך את זה בהסתייגות.

אלי אלאלוף: אז תתקן.

<נעה בן שבת: ההסתייגות של חבר הכנסת מיקי רוזנטל, נדמה לי אדוני שגם אתה הצטרפת אליה.

דוד ביטן: אנחנו לא מצביעים על נוסח, אנחנו מצביעים על תיקון לחוק.

<נעה בן שבת: אז מה התיקון המוצע?

דוד ביטן: עכשיו הוא יגיד ואחר-כך תנסחי את זה.

אלי אלאלוף: אנחנו מדברים על שכר הטרחה של עורכי הדין ושל השירותים של הארגונים השונים.

אלי אלאלוף: בבקשה.

<נעה בן שבת: השאלה איך אפשר לעקוב אחרי הדבר הזה?

<נעה בן שבת: איך אפשר יהיה לדעת כמה מדובר?

<נעה בן שבת: אנחנו הרי צריכים להגיד "בחלק הגמלה לא יבוא בחשבון".

מיקי רוזנטל: זאת ההצעה של הביטוח הלאומי והם אמרו שזה הכי נוח להם, יותר מההצעה הקודמת של 50%.

דוד ביטן: מי שיש לו הסכם היום, זה לא חל.

דוד ביטן: זה הכי חשוב, תתחיל עם זה.

מיקי רוזנטל: נכון.

מיקי רוזנטל: ֵמי שחתם כבר הסכם ויקבל את התוספת העתידית לא ישלם שכר טרחה בגין החוק הזה והשינויים שחלו בו.

מיקי רוזנטל: זה דבר ראשון.

דוד ביטן: לא.

דוד ביטן: מי שחותם על הסכם לאחר החוק - - -

מיקי רוזנטל: יחול עליו המנגנון שתיארתי.

מיקי רוזנטל: זאת הצעת הביטוח הלאומי.

מיקי רוזנטל: אני מקווה שאחר-כך אפשר יהיה ליישב את זה בניסוח.

מיקי רוזנטל: קיבלתי את הצעתם, זה מקובל גם על כל שאר המרכיבים, כמו שדיברנו אתם.

מיקי רוזנטל: הפחתה 300 שקלים מהסכום המחושב ומהיתרה יחשבו את אחוזי שכר הטרחה.

מיקי רוזנטל: לגבי הפעימה השנייה הנוספת שתהיה בעתיד.

<נעה בן שבת: השאלה אם צריך לקבוע כבר עכשיו?

מיקי רוזנטל: אנחנו קבענו את העקרונות.

מיקי רוזנטל: אני לא יודע אם צריך להכניס את זה או לא.

מיקי רוזנטל: אני חושב שרצוי כדי שלא יהיה ויכוח נוסף.

<נעה בן שבת: אנחנו עוד לא יודעים אם יש פעימה.

מיקי רוזנטל: אנחנו לא יודעים אם יש פעימה.

מיקי רוזנטל: במידה ותהיה פעימה, 40% מהסכום יופחת ועל היתרה ישולם שכר טרחה.

<נעה בן שבת: 60% מאותה פעימה תבוא בחשבון?

מיקי רוזנטל: כן.

<שמחה בניטה: כבוד היושב ראש, אני רוצה להעיר הערה קטנה.

אלי אלאלוף: אנחנו באמצע ההצבעה.

אלי אלאלוף: סיימתם?

אלי אלאלוף: יש לכם את כל הפרטים?

דוד ביטן: הם יסכמו את זה אחר-כך.

אלי אלאלוף: נציג הלשכה המשפטית, בבקשה.

<קריאה: אני מלשכת עורכי הדין.

<קריאה: כמה מילים קצרות.

<קריאה: ראשית, לשכת עורכי הדין מברכת מאוד על החוק הזה של העלאת קצבאות הנכים.

<קריאה: לגבי הנושא של דור א' ודור ב', זאת אומרת, כל מה שעד היום נחתמו הסכמים, ברור לנו.

<קריאה: אין לנו בכלל ספק שלא צריך ושעורכי הדין המייצגים לא ייקחו שכר טרחה על מה שיתווסף.

<קריאה: ללשכת עורכי הדין יש כן הסתייגות לגבי שאר הדברים.

<קריאה: אנחנו טוענים שמדובר בנושא חדש.

<קריאה: זה לא הנושא שנדון בהסכם.

<קריאה: בהסכם מדובר היה על - - -

מיקי רוזנטל: רק חברי כנסת יכולים לטעון לנושא חדש.

אלי אלאלוף: היות וזה לא בסמכות שלכם.

<קריאה: אני יודעת.

מיקי רוזנטל: אם יש חבר כנסת שרוצה להעלות נושא חדש אז יעלה.

אלי אלאלוף: שמענו אבל לא מקובל עלינו.

מיקי רוזנטל: אנחנו חושבים שזה בסדר.

<מזל נייגו: אדוני, אני אבקש עוד כמה מילים.

<מזל נייגו: אני יודעת שאני לא בסמכות להעלות את זה ובכל זאת אני רוצה להעיר את עיניי היושבים כאן כי מדובר בנושא חדש שצריך היה לבוא בצורה מסודרת.

<מזל נייגו: אנחנו גם לא יודעים מה הנוסח של הסעיף, כיוון שלא עבר פה בפנינו.

אלי אלאלוף: עד כאן הריכוז שלי מאפשר לי לשמוע.

אלי אלאלוף: אני חייב להגיד לכם, לשכת עורכי הדין.

אלי אלאלוף: זה לא כולם, זה לא כולכם ככה, אבל תעשו בדיקה אצלכם, אצל עורכי הדין המפורסמים שאתם מכירים שמשתוללים בלקיחת שכר טרחה בנושא קצבאות.

מיקי רוזנטל: גברתי, אנחנו בשיניים נלחמים בשביל עוד כמה מאות שקלים.

מיקי רוזנטל: אתם לא תגזרו מזה קופון, חצופים.

<מזל נייגו: אדוני, אדוני.

מיקי רוזנטל: הרי אתם לא עושים שום עבודה נוספת.

מיקי רוזנטל: הגיע הזמן שתפסיקו.

מיקי רוזנטל: אם לא הקשר שלכם עם שרת המשפטית, לא היתם מקבלים כלום.

מיקי רוזנטל: חצופים, חצופים.

<מזל נייגו: אם יורשה לי, אם יורשה לי.

יעל כהן-פארן: שמענו, שמענו.

אלי אלאלוף: גמרנו.

אלי אלאלוף: גברת, זה לא בית משפט.

אלי אלאלוף: בינתיים זה עוד לא בית משפט.

אלי אלאלוף: לשמחתנו.

אלי אלאלוף: אוי ואבוי אם נהיה בית משפט.

מיקי רוזנטל: היתה הסכמה גם שלהם, עכשיו פתאום הם לא מסכימים.

<נעה בן שבת: אפשר להצביע על ההסתייגות הזאת.

<נעה בן שבת: הם רצו לתקן ולהכניס סעיף כזה, אז אפשר להצביע בעדו.

דוד ביטן: זה לא הסתייגות, זה תיקון נוסח.

<נעה בן שבת: הסעיף הזה שהציע חבר הכנסת רוזנטל, אין לי אותו בנוסחו כרגע.

<נעה בן שבת: הכוונה היא לתיקון לסעיף 315, שבסעיף הזה יהיה כתוב: שעל אף האמור בפסקה 1 בחלק הגמלה לעניין קצבה חודשית לא יובאו בחשבון..." אנחנו נגיד שבפעימה הראשונה הסכום של 300 שקלים.

<נעה בן שבת: זאת אומרת, מהסכומים בתיקון הזה.

<נעה בן שבת: אם אנחנו נצטרך לכתוב באיזו צורה מאוד מאוד משונה שאם - - -

דוד ביטן: זה לא רק בפעימה.

דוד ביטן: מי שיש לו הסכם, לא יקבל בכלל.

<נעה בן שבת: רגע, אני אגיע מייד להוראה שאומרת שמי שההסכם שלו נחתם לפני כן לא יבואו בחשבון הסכומים המשולמים לפי החוק הזה.

<נעה בן שבת: אני רק רוצה להבין, האם מדובר גם בעמלת השר"ם וגם בתוספת לזקנים?

<שלומי מור: זה לא משנה.

<שלומי מור: מי שיחתום הסכם עם עורך דין החל מה-1 במרץ, תהיה הוראה לגביו שאומרת שמסך הקצבה של נכות כללית לא יובא בחשבון סך של 300 שקלים.

<נעה בן שבת: אבל 300 שקלים לא יבוא בחשבון בין אם הוא מקבל את התוספת ובין אם לא?

<שלומי מור: אין מי שמה-1 במרץ לא יקבל את התוספת.

<נעה בן שבת: אז כולם, בסדר.

מיקי רוזנטל: אם הוא לא מקבל, אין שכר טרחה בכל מקרה.

<נעה בן שבת: בסדר.

<נעה בן שבת: אנשים שמקבלים קצבאות נכות לפי פרק ט' או לפי סעיף 251.

<נעה בן שבת: אני לא יודעת איך לכתוב את הנושא של מהפעימה השנייה, אבל אולי נכניס את זה לתוך אותו סעיף 6 המפורסם?

<שלומי מור: מקצבת נכות כללית.

<שלומי מור: זאת אומרת, מי שמקבל שר"ם ולא מקבל קצבת נכות כללית - - -

<נעה בן שבת: אתה מדבר רק על אנשים שמקבלים קצבת נכות כללית ולא שר"ם.

<שלומי מור: נכון.

<נעה בן שבת: רק מי שמקבל קצבת נכות כללית ואזרח ותיק?

<נעה בן שבת: הם קיבלו פחות מ-300 שקלים, אז זה לא מתאים.

<נעה בן שבת: חבר הכנסת מיקי רוזנטל, האם תהיה מוכן שיהיה מדובר רק על מי שמקבל קצבה חודשית מלאה או קצבת נכות חלקית.

<נעה בן שבת: זאת אומרת, קצבה חודשית לפי סימן ג' לפרק ט'.

מיקי רוזנטל: התשובה היא כן.

<נעה בן שבת: אנחנו אומרים שמהקצבה שתשולם בעתיד, הקצבה תבוצע מההגדלות הנוספות.

מיקי רוזנטל: 60% מההגדלה.

<נעה בן שבת: אמרנו שמי שיש לו הסכם אז לא.

אלי אלאלוף: מי בעד הצעה מס' 7 של מיקי רוזנטל?

אלי אלאלוף: בעד – 9

אלי אלאלוף: נמנעים –אין הצעתו של חבר הכנסת מיקי רוזנטל לסעיף 7 התקבלה.

אלי אלאלוף: הצעתו של חבר הכנסת מיקי רוזנטל התקבלה.

אילן גילאון: אני משתתף בהצבעה.

אלי אלאלוף: אנחנו שמחים.

אלי אלאלוף: יש עוד שני סעיפים שכבר קראנו.

<נעה בן שבת: תחילה ותחולה סעיף 13.

<נעה בן שבת: "תחילה ותחולה 13.

<נעה בן שבת: (א) תחילתו של חוק זה ביום י"ד באדר התשע"ח (1 במרס 2018) (להלן – יום התחילה).

<נעה בן שבת: (ב) סעיפים 200(א), 206א(ב) ו-251(ג)(1) לחוק העיקרי וכן תיקון לוח ח'1 לחוק האמור, וביטול סעיף 200א, כנוסחם בחוק זה יחולו על קצבה המשתלמת בעד יום התחילה ואילך.

<נעה בן שבת: (ג) תשלומים ראשונים לפי סעיפים 200(א), 206א(ב) ו-251(ג)(1) לחוק העיקרי כנוסחם בחוק זה ישולמו בתום 28 ימים מיום התחילה, בעד התקופה שמיום התחילה עד תום 28 הימים כאמור.

<נעה בן שבת: " לפי ההצעה עכשיו אין שתי פעימות.

<נעה בן שבת: אנחנו מדברים על פעימה אחת.

<נעה בן שבת: אנחנו מדברים על פעימה שמתחילה ב-1.3.

<נעה בן שבת: זאת אומרת, התשלומים האלה, אותם סכומים של 470 נוספים, איחוד הקח"ן וכדומה, הם כולם חלים מ-1.3.2018.

אלי אלאלוף: תבינו, אם תחברו את שני הסכומים – אני רוצה להסביר, זה דווקא רעיון נפלא של שר הרווחה.

אלי אלאלוף: הוא אומר למה לדבר על פעימה ראשונית שהיא נמוכה ופעימה שנייה.

אלי אלאלוף: בואו נאחד במרץ.

<אלכס פרידמן: - - -

אלי אלאלוף: אלכס, אני מדבר.

אלי אלאלוף: אלכס, אני מכבד שאתה תכבד.

אלי אלאלוף: אלכס, תן לי לסיים את דבריי.

אלי אלאלוף: אני רוצה להסביר.

אלי אלאלוף: הקצבה שהיתה צריכה להינתן בשתי פעימות, בשתי רמות, תינתן בפעימה אחת במרץ, עם כל הסכום של שתי הפעימות.

אלי אלאלוף: אתם לא אמורים, חס וחלילה, להפסיד.

<שמחה בניטה: זה 30 שקלים פחות.

אלי אלאלוף: לא, תאמין לי זה מדויק.

<נעה בן שבת: עוד מעט נצביע על כל הסעיפים האלה.

<נעה בן שבת: "דיווח והוראת שעה 14.

<נעה בן שבת: המוסד לביטוח לאומי ידווח לוועדת העבודה הרווחה והבריאות של הכנסת עד ליום 30 בנובמבר, בשנת 2019 ובשנת 2022, דיווח על השפעות השינוי בהוראות לוח ח'1 כנוסחו לפי חוק זה על תעסוקת נכים.

<נעה בן שבת: " זאת אומרת, שבנובמבר 2019 ובנובמבר 2022 יימסר דיווח על ההשפעות של העלאת הדיסריגרד.

<קריאה: זה למעשה לא רק השפעת הדיסריגרד אלא כל השפעת התיקון.

<נעה בן שבת: על השפעת התיקון בכללותו.

<נעה בן שבת: אולי כן צריך להזכיר את התיקון של הדיסריגרד.

אלי אלאלוף: שמחה, בבקשה.

<שמחה בניטה: לפי נתונים של המוסד לביטוח לאומי, אוכלוסיית הנכים רק הולכת וגדלה.

<שמחה בניטה: אתם הקצתם מידי שנה 3.41 או 4.2.

<שמחה בניטה: יש להגדיל את הסכום אחרי הפעימה הרביעית בהתאם לצמיחת אוכלוסיית הנכים.

<שמחה בניטה: אם האוכלוסייה תגדל וזה יישאר אותו סכום, אז הקצבה תקובץ.

אלי אלאלוף: זה נלקח בחשבון בגידול הטבעי.

אלי אלאלוף: אין דיון יותר.

<נעה בן שבת: למעשה, הנוסח שאושר אומר שגם הגידול יילקח בחשבון בתוך ה-4.3.

<שמחה בניטה: עוד דבר חשוב לי לציין.

אלי אלאלוף: את לא יכולה להפריע לי באמצע ההצבעה.

<שמחה בניטה: תן לי.

<שמחה בניטה: כל החוק הזה הוא לא מוצא חן בעיניי כל הנכים, אבל אנחנו גם מודעים שחצי תאוותנו בידנו.

<שמחה בניטה: אי רק רוצה שתדע, כבוד היושב ראש.

<שמחה בניטה: אנחנו מאמינים שרצית לתת את המקסימום וכל הצוות רצה לתת את המקסימום.

<שמחה בניטה: רק שתדע, שבהכללה כל הנכים, כל הארגונים לא מרוצים מהמתווה.

אלי אלאלוף: זה עניין של גישה ופילוסופיה.

<קריאה: אם אפשר לגבי הנתונים, מעבר לתעסוקת נכים.

<קריאה: במקום לכתוב שזה רק על תעסוקת נכים, לראות את ההשפעה של השינוי בכלל על נתונים ועל אפשרויות אחרות לרבות תעסוקה.

<קריאה: אני רוצה לראות איך זה משפיע מבחינות אחרות.

אלי אלאלוף: אוקיי, אפשר לשים.

אלי אלאלוף: ביטוח לאומי זה כלום בשבילכם.

אלי אלאלוף: חבר'ה, זהו גמרנו.

<נעה בן שבת: לא הצבענו על סעיפים 10 עד 14.

אלי אלאלוף: מצביעים על ארבעת הסעיפים האחרונים.

אלי אלאלוף: קראנו אותם וחלקם אפילו הצבענו.

אלי אלאלוף: אנחנו מצביעים סעיפים 10 עד 14.

אלי אלאלוף: מי בעד?

אלי אלאלוף: מי נגד?

אלי אלאלוף: בעד – 7

אלי אלאלוף: נמנעים –אין סעיפים 10 עד 14 התקבלו.

אילן גילאון: אני לא משתתף בהצבעה.

אלי אלאלוף: סעיפים 10 עד 14 התקבלו.

אלי אלאלוף: אני רוצה להצביע על כל החוק.

<קריאה: אני רוצה להגיד דבר אחד.

<קריאה: אני מקבלת הודעות כאלה כל יום חמש עד עשר פעמים ביום.

<קריאה: אין לי בשביל מה לחיות.

<קריאה: שולחים אותי להתאבד.

<קריאה: זה המצב שאתם משאירים אותי.

אלי אלאלוף: גברת יקרה, שלא תעזי לעשות מה שאת אומרת.

אלי אלאלוף: אף אחד לא רוצה את זה.

<קריאה: אלה הודעה שאני מקבלת בטלפון כל יום.

אלי אלאלוף: אוקיי, תודה.

אלי אלאלוף: אני רוצה להצביע על כל החוק ביחד, עם כל התיקונים שהיו.

אלי אלאלוף: מי בעד?

אלי אלאלוף: מי נגד?

אלי אלאלוף: בעד – 7

אלי אלאלוף: נמנעים –1 הצעת חוק הביטוח הלאומי (תיקון מס' 201 והוראת שעה) (הגדלת קצבת נכות), התשע"ח-2018 נתקבלה.

<קריאה: כל ארגוני הנכים נגד.

אלי אלאלוף: אתה יכול לצאת.

אלי אלאלוף: חברת הכנסת קארין אלהרר נמנעת.

אלי אלאלוף: הצעת החוק התקבלה.

אלי אלאלוף: אני מבקש רביזיה כיושב ראש הוועדה.

<קריאה: אני רוצה לומר משהו לפרוטוקול בלבד.

<קריאה: החוק הזה מדבר על תוספת בסיסית של 1700 שקלים לקצבה הבסיסית.

<קריאה: מה שכרגע אנחנו קיבלנו זה 500 שקלים.

<קריאה: כולכם צריכים פה להבין, כולל חברי הכנסת, ש- 1200 שקל מהתוספת של הקצבה נדחתה ואף אחד לא יודע מתי.

<קריאה: זה החוק שעבר כאן.

<קריאה: כל מי שיושב כאן מבחינת ציבור הנכים מתנגד לזה.

<קריאה: רק שיהיה רשום בפרוטוקול.

אלי אלאלוף: אני מודה לכולם.

אלי אלאלוף: הישיבה נעולה.